Mindat Khua ah Meithal Kah Thawng Pehzul in a Thang. – Kawltu Team\nMindat Khua ah Meithal Kah Thawng Pehzul in a Thang.\nApril 24, 2021 April 24, 2021 Amon Ka Si\nTu zaan sml. 9:30 hrawng in Mindat khuachung ah ralkal nih meithal pehzul in an puah i khuami pawl it thiam loin thinphang thlalau in an chiah hna. Nihin chun ah khan Mindat khua ah ralkap nih nu 4 le pa 3 zong an tlaih hna, tiah kan theih.\nRelchap: Nihin Kawlram Kongah ASEAN Meeting An Kai Ning le A Kai Mi Hna.\nKawlram caah a hlei in tuah ding mi Asia ton bia ruah nak cu Indonesia ram,Jakata Myo ah inn ka khar biaruah nak an ngei.\nCu ton biaruah nak ah nawlngaih nak la tu ralhrawng bawi Min Aung Hlaing le Asia ramkip hruaitu si mi hna Singapore Prime Minister Lishan Lin, Brunine siangpahrang , Indonesia Prime Minister Ju Ku Wih DuDu tel in Asia hruaitu pawl an kai hna. Thai Prime Minister le Filipine President cu an mah pum pak kal lo in an mah aiawh tu ding an kal ter hna.\nCu Asia ton bia ruah nak ah a phan ve mi Min Aung Hlaing duh lo nak langh ter nak ding caah Indonesia,Jakata Myo အေထြေထြအတြင္းေရးမွူး zung hmai ah kawlram mipi pawl kan in dir pi hna tiah ralkap nih nawlngaih nak an lak mi cung ah an duh lo nak le kawlram democracy ngah than nak ding , ram buai ruang ah tlaihkhih a tong mi vial te thlah piak ding ti in ca tar pawl tlaih in ralkap uk an duh lo nak kha an langh ter .\nRelchap: INDONESIA Mipi Uar An Um Kho Tak Tak!\nSAC Chairman Min Aung Hlaing 9:00 AM ah Jakarta phan.\nApril 24, Indonesia ram Jakarta khuapi ah Myanmar ram kong innkahrenh meeting ah SAC Chairman Min Aung Hlaing cu zinglei suimilaam 9:00 ah a phan, ti a si.\nMeeting an tuah nakding hmun zong Indonesia Palek nih an rengh ngaingai. Hi lio ah Myanmar ram dothlen cawlcanghnak a dirkamhtu Indonesia ram CSOs phu tampi nih Ralkap uknak duhlo nak an langhter.\nUar an um kho tak tak si Indonesia Mipi hna nih Kawlram Ralkap uknak cu kan cohlang kho lo tiah ASEAN Meeting i Min Aung Hlaing he a chuak mi pawl cu sandah an piah hnawh hna. Mi tam ngai an chuak khoh i hi sandah an piahnak nih hin zeidah a chuah pi te lai ti cu theih khawh a si rih lo.\nIndonesia mipi hna nih an kan dirpinak le an kan ttan pi nak hmuh tik ahhin lawmhnak mitthli zong a tla i, Kawlram mi mipi kan thinlung zong a thawnter deuh.\n← ASEAN Summit ah Myanmar Kong Zapi Lungtlinnak 5 an Tuah Khawh.\nKawl Ralhrang Nih ASEAN Meeting Ah Mah Bia A Chimmi Hi Zumh Khawh A Si Hnga Maw? →


US president thimnak cu Laimi zong kan tang ngai cio hna, pastor le Pathian riantuan tu zong an ruahnak le hmuhning tampi an chim/tial cio – The Cherry Par\nUS president thimnak cu Laimi zong kan tang ngai cio hna, pastor le Pathian riantuan tu zong an ruahnak le hmuhning tampi an chim/tial cio\nTu kum US president thimnak cu Laimi zong kan tang ngai cio hna i thil tha a si ko tiah ka ruah. President thar cu nihin thawk in rian a thawk cang. Tutan thimnak hi vio dang thimnak he a dan ngainak cu pastor le Pathian riantuan tu zong an ruahnak le hmuhning tampi an chim/tial cio. Cucu economy le foreign policy te hna ruangah a si tuk lo. Khrihfa kan zumhnak he a pehtlaih caah a si. Bible nih a tialmi Khrihfa zumhnak he a kalh in ram hruai a timmi le a tim lomi kan ti hna ahcun kan palh lai lo.\nUS tuanbia ka chuanh than ahcun, a limcia kum 50-60 hrawngah Supreme Court nih biaknak le uknak cu a then ding a si timi ruahnak he US cu chan thar ah a rak kalpi. Cu nih a chuahpi mi cu biaknak zalonnak a si lo. Biaknak khamnak tu a rak si. Atu kum tampi a ruah hnu ah cu ruahnak i a theipar cu cozah zung le company riantuannak kipah biaknak cu kham a si cang. Cozah zung, sianginn le company poah ah kan zumhnak le biaknak kong chim khawh a si ti lo. US ram cu khrihfa zumhnak he rak dirhmi a si. Minung kan covo cu Pathian nih a kan pekmi a si tiah vawlei ah a aupitu a si. Atu cu thil sining a dang tuk cang. Hmuhning le zumhning zong a dang tuk cang. Cucu kan dirhmun zeidah a si lai?\nHi hnuah zei lam dah kan panh lai ti cu a fiang chin lengmang ko. Kan zumhnak hi US cozah nih biaknak min pek in ri a kan kiahpiak chin lengmang cang. Kan fale sianginn kainak ah ngeihkhat tthitum te hna, nau thah te hna, kum tlin lo nupa sualnak tuah te hna hi kham lo in an cawnpiak chin lengmang cang hna. Cu cawnpiaknak cu kan fale thinlung ah tlaici an tuh lio a si. Cu vialte te cu bible nih a chimmi kan zumhnak he a kalh bakmi lawngte an si. Cu tikah zeidah kan dirhmun a si lai? Sunday School ah kan chimhmi hna le sianginn ah an chimhmi hna ralkah tikah zei lei ah dah kan dir lai? Kan zumhnak nak in abiapi deuhmi zeital a um hnga maw? Kan zumhnak kan kilven, dirpi duh lo ahcun khrihfabu le kan innchungkhar kilven, dirpi lo he a khat.\nAtu lio US ah an chim lengmangmi cu “na zumhnak le biaknak cu inn le biakinn ah i chiah ko” ti a si. Cozah zung le sianginn a si lonak public space zongah chim khawh lonak phung an ser ni cu US ah Khrihfa zumhnak a thih ni a si te ko lai. Cucu Bawi Jesuh nih a kan fialning he a khat maw? Khat hlah. Bawi Jesuh nih cu vawlei khuaza kipah a thawngtha chim ding in a kan fial. A zultu hna zong nih an rak chim. Market ah an chim, zalam ah an chim, thonginn chung zong ah an rak chim. Cu an zumhnak cu kum 2000 a rauh hnu zongah zeibantuk minung le cozah hmanh nih a kham kho lo. Cucu kan dirhmuh zeidah a si lai? Kan zumhnak hi kan kalnak hmuh kip ah kan dirpi ding a si hnga lo maw? Kan inn chung le biakinn chung lawngah maw kan chim lai? Peter nih Jesuh mipi hmai ah a hlawt bantuk kha maw kan si lai mipi sinah a thawngtha a chim bantuk dah kan si lai?\nMibu/khua/ram pakhat ah mi thalo cu an um lai nain mipi nih a chia le a tha (moral values) a thleidan khawh ahcun cu mibu/khua/ram cu a rawk lai lo. Asinain, mipi nih a chia le a tha an thleidan khawh lo ahcun cu society cu a rawk tawn. Minung a chia le a tha (moral values) a kan chimtu cu bible a si. Cozah nih a chim bal hna lo. Cozah kut chung a phak poah ah ram a rawk.\nLeft pawl nih Khrihfa biaknak kham le ri khiahpiak an duhmi cu biatak a chim caah a si. Nu le pa kan si ti hmanh a fiang ti lomi, nau thah cu lainawn a si lo a ti mi, Pathian a um lo tiah kan fale cawnpiak a tim cuahmah mi tiluan (movement) cu tv chungah kan hmuhmi a si lo. Kan duh zong duh lo zongah kan innchung ah khuasak a timmi a si. Biden cozah theng kha chim duhmi a si lo, progressive movement tu a si. Cucu zeidah kan dir hmun a si lai? Kan chim a herh lo maw? A herh tuk. Tu ni thawk in a herh chinchin lai. Atu Europe ram tampi ah Khrihfa an si ti lonak cu progressive movement an rak kham lo ruangah a si. Credit: David C. Thawng\n← A nemnak tein nawlngeihnak chuh/fir timi cu atu kan hmuhmi kha a si ko\n𝐓𝐫𝐮𝐦𝐩 𝐧𝐢𝐡 𝐓𝐡𝐥𝐚𝐡𝐧𝐚𝐤 𝐁𝐢𝐚 𝐚 𝐂𝐡𝐢𝐦𝐦𝐢 →


Kan Hnu Kum Thiha Tin Soe Nih A Ka Sualpi Tiin Phiasa A Rak Halmi Sinum Nu Kong Biachahnak An Tuah Cang Lai - Mizo Journal\nKan Hnu Kum Thiha Tin Soe Nih A Ka Sualpi Tiin Phiasa A Rak Halmi Sinum Nu Kong Biachahnak An Tuah Cang Lai\nKam hnu kum lio ah Thiha Tin Soe te sinum nu nih Thiha Tin Soe nih a ka sual pi. Hi ruangah ka lungtlin ningin phaisa nan ka liamh a hau tiah a rak ti hna. Thiha Tin Soe te an sinum hi Khin Ma Myint asi i puaisa Daw Nyo nih a rak chiah mi asi. Sinum Khin Ma Myint hi Thingan-kyoune biachaih zungah lihchim pohmah 211 in taza rak cuaimi asi.\nSinum nu Khine Ma Myint lawng hi Tuh-wa-nah palik sakhan in palik bawi Than Naing nih lihchim pohmah 211 in taza a rak cuaimi asi. A launcia Dec thla lioah mah tazacuainak pohmah cu biacaihzung nih rak cohlan cang mi asi. Tuan i tazacuainak pohmah ning in pehzulh ding asi.\nMah leng ah Thiha Tin Soe nupi Zin Ma Oo zongnih sinum nu Khin Ma Myint le puaisa nu Daw Nyo cu pohmah 389 in taza a rak cuai hna. 2020 Jan 16 ah sinum nu cu biacaih zung ah chuahpi than asi i bia hlanak zong ngeih asi cang. Puaisa nu Daw Nyo zong pehzulh in bia hal asi. Daw Nyo nihcun Zin Ma Oo sinah tlerhkhawn i phaisa zeihmanh ka halmi a um lo. Upa pakhat ka si bangin an kar lakah a thatnak in ka thlak bia tu asi tiah a chim.\nHi case kongah Daw Nyo leiin minung 4 nih aamah-khan an chim piak i Daw Nyo cu baicaih zung nih aa-mah-khan in an chuah chung. Jan 30 khi zungah chuah tthan ding an si i puaisa Daw Nyo zong bia hal rih ding asi. Sinum Khin Ma Myint nih Thiha Tin Soe nih a ka sual pi tiin phaisa a rak hal hi 2018 July thla lio ah asi.\nKhine Ma Myint nih phaisa a hal zong hi puaisa nu nih a rak forhmi asi. Mah ti tuah ding zong hi puaisa nu nih thluak a cheuh mi asi tiin rak theih asi. 2018 lio i video zong zoh khawh asi.\nBe the first to comment on "Kan Hnu Kum Thiha Tin Soe Nih A Ka Sualpi Tiin Phiasa A Rak Halmi Sinum Nu Kong Biachahnak An Tuah Cang Lai"


Good News : A Vuihnihnak bawmhnak cu check in $1200 cio hrawngtal cu kuatthan kan si cang lai – Onlinenungak\nGood News : A Vuihnihnak bawmhnak cu check in $1200 cio hrawngtal cu kuatthan kan si cang lai\nTrump Bawmhnak Vuihnihnak Zahan nai karaktialmi tharchuah. A Vuihnihnak bawmhnak cu check in $1200 cio hrawngtal cu kuatthan kan si cang lai. Trump nih theihternak a tuah cang tiah ka raktial cang kha. Pakhat khuasa cu $600 hrawng a si lai. Adilak kong cu ka tial lailo, inn chungkhar dang kan si caah ai dang lai titu theihah a tha.\nAn kan kuatte ko lai, i ruahchan ko usih. D he R he kan dihlak caah a si ko lai. Kan hnulei zong kan dihlak caah a si ko kha. Kanmah dong cu kan hman cang , Malaysia holh in bawraw kan cawi cang. A vuikhatnak bawmhnak cu Trump bawmhnak cu kanmah ichiah lo in lailei kan chungle an dihlak kan phawtzam dih hna. Atu zong a phak hlanah kan nu kha Trump bawmhnak a phanthan lai ka ti I, lailei Merry Christmas lawmhnak laksawng cah tiah a phawtzam dih hawi cang.\nTrump bawmhnak hi lailei kan chung lei an I lawmhnak ah a cang. Kanmah cu a kan pek ko nain lailei zawn kan ruatve hna. Trump nih kan zawn a kan ruahmi bantuk tein kan chung le hi an zawn kan ruat ve hna. Kha a rau lailo a ra zau lai. A tlawmtam le a zat cu ka tial duh lem lailo. Kei cu chunmang chim long ka thiam.Joseph Thawng Z Ting


Kawl ralkap nih kahnak kan ngol lai an timi hi thawngtha ah ruah ding si lo – Hakha Cherry\nRalkap an mihlennak hi i zumh len ding si lo. Ralkap lei nih May thla chung cu kahnak kan ngol lai tiah thawng an zamh.Cucu Laimi tel in cheukhat nih thawngtha tuk ah kan ruah sual. A zei thawngtha nemnam An mihlennak kuat a si.\nKahnak kan ngol lai hi tutan lawng si lo. Hlanpi in an rak chim pengmi a si. Nain an dai bal taktak lo. Tlangcung ralkap phu khat khat kha fak pi in tuk a duh tikah kahnak kan ngol lai a ti zungzal.\nEe sitak a tha tuk tiah hnangam tein mi um lio ah tlangcung ralkap phu khat khat kha ceilak in a tuk tawn hna.\nTutan kahnak kan ngol lai timi zong hi lih a si. Zumh ding a si lo. Hi kong ah Kan kut daih ter ding si lo. Thawnter deuh leh lam ding si. An tha a dih cuahmah. Anmah le anmah an i kap. An lung dong cang. Biatak in nam chih ding an si.\nKahnak kan ngol lai a ti nain KIA cu vanlong 8 bak in a kah ko. KNU zong a kah thiamthiam. Ralkap an i phazo ti lo i KIA hi biatak in a ralkap vialte hmang in kah a duh i si kho. Zeicahtiah KIA nih a thami le an sakhan a lakmi a tamtuk. Nifatin ti awk kawl ralkap sakhan an lak.\nCucaah zeibantuk tuni ralkap an thawngzamh kha i zumh sual lo ding si. Kawl ngian an mi lemnak bak a si.Credit-Tluang Ceu Thang\nRev. Dr. Hai Vung Lian nih a kan liamtak cu Chin miphun suttung pakhat a pur bantuk in ka ruah. Dr. Hai Vung Lian ka theih hi, 2003 thawk in a si. US nih Iraq a rak tuk lio ah nifatin laiforum le Rungcin ah News updates a tuah tawn i, a catialmi hi rel a rak nuam kho tuk.\nDr Hai Vung Lian hi Pastor lawng siloin, Scholar le Columnist pakhat a si chih i, Keimah hi a catialmi rel lei ah a “top fan” pakhat ka si ve.\nNizan ah a thawngpang ka theih in ka lung i a chuakmi pakhat cu, Chin mino hna kan library mei nih a kangh tluk a si tiah ka ruah. A chan a tawi hi Chin mino caah sunghnak taktak a si.\nVawlei cu duhtlinlohnak ram a si bantuk in, tantakmi chungkhar le cingla rualchan vialte Pathian nih in hnem ko hna sehlaw, thlacamnak in nan ngaichiatnak ka rak in hrawmpi ve hna. By-Zasang Cinzah


US nih a chim ning le Taliban pawl nih an chim mi a khat ti lo\nadmin October 10, 2021 Leave a Comment on US nih a chim ning le Taliban pawl nih an chim mi a khat ti lo\nAugust thla cungah Biden admin nih US, Afghan Withdrawal kongah heh tiah buainak an tawn lio ah a tu cu Taliban pawl he zeitin dah rian kan tuan lai ti lam an kawl cang. US official pawl le senior Taliban pawl hna hi Doha, Qatar ah i chawnnak an ngei. Taliban spokeman Suhail Shaheen nih Associated Presss sin ah a chim ning ahcun,\nTaliban ram chungah US citizen le Allies pawl cu Taliban chuahtak an duh ahcun lam kawlpiak an si lai tiin a chim\nNatein US nih ISIS-K Extremistsa dohnak ah cun Taliban pawl nih US an bawmh lai lo tiin biakhianak an tuah.\nPentagon John Kirby nih a chim ning ahcun, Afghanistan Drone strikes ah Taliban pawl nawlngeinak lak hmasak a hau lai lo tiin a chim, natein Taliban pawl nih Islamic Emirates of Afghanistan ah US nih a duh ning bantuk in US nih Drone Strike a ngei lai lo ti an phuan Zahan ah,\nISIS pawl nih blomb blast an tuah than hoi i, Kunduz Mosque ah Shi’ite Muslims 46 an thah hna i, minung 100 leng hliam hma an hmuh,\nUnited Nations’ mission Kabul zong a buai tak tak. Michael Kugleman, deputy director of the Asia Program US-based Wilson Center nih a langter ning ahcun,\nAfghan ram ah thil thalo, fih nung tuah an duh ning an langter peng tiin a chim. Shaheen Taliban Spokesman nih a chim ning ahcun, US tello in Taliban pawl nih Afghan ram buainak cu an kut tangah chia i, dainak lam ser ding in lam an kawl tiin a chim\nUS State Department officials nih a chim ning ahcun Kabul state chungah a um mi Foreigners mi hna cu lakchuah ding in lam an kawl peng lai tiin a chim.\nSecretary of State Anthony Blinken nih a chim ning ahcun, Trump administration nih Taliban he agreement an rak ser mi cu a soisel than,\nKabul Airport bul camp ah Kabul chuahtak a duh mi tampi an um ri tiah thei a si. Doha, Muttaqi nih Afghan state news agency Bakhtar sin ah – US le ramdang zong nih, Taliban cozah cungah buainak he harnak an tuah sual\nahcun fakpi in phomh an si lai tiin, US zong warning kan pek, ralrin tein um se tiin US warning pek pah in a chim. Cred-RTK\nKawlram thawngpang…October ni 9 zing suimilam 9 hrawng ah Karen ramthen, Kawkareik peng, Asia lampi pawng Htaw Naw tisor helchum ah Ralhrang Khah\n– Mah – Yah 552 le KNLA Brigade 6 kar ah kahdoh nak achuak i Ralhrang 3 an thi. KNLA Brigade 6 ralkap phu hna an um nak hmunhma pawng hrawng ah nizan October 8 ni zong ah ralhrang phu hna an rak cawlcangh nak kong le tuzing kahdoh nak kong cu KNU nih athanh.\n” Tuzing kahdoh nak ah KNLA lei in athi mi le ahliam an um lo ” tiah KNLA Ralkap pakhat nih achim. October 1 ni ah Kawkareih khua pawng Nichuak tlanglei ramthen uktu Buchoh Ko Ko Mg khuallam caah\nhmun him nak ala tu ralhrang hna cu DKBA phu then pakhat nih tuzing Suimilam 9:00 hrawng ah an kah hna i G1 reng tel in minung 5 an thi. Hi thil acan hnu ah ralhrang lei nih ralkap thazaang tam pi an chap tiah kan theih. – Khit Thit Media\nJoe Biden rating approval cu a chia tak tak cang. Arian a tei bak lo ti a fiang cang →\n← Aherh Ahcun Ka Thi Ko Lai Tiah Ralhrang Pawl Cu Aleh Hna– President Win Myint


Orient Lawn Online - diKHAWA Online Shopping Pakistan\nHome / Shop / Fashion / Women / Clothing / Kurti / Orient Kurti Eid Collection 2016 – Kurti – Fawn\nSKU: D143613 Category: Kurti Tags: Buy Orient Kurti Online, Buy Orient Kurti Online Shopping in Pakistan, Buy Orient Lawn, Buy Orient Lawn 2016, Buy Orient Summer Collection, Orient Eid Collection 2016, Orient Kurti in Best Price in Pakistan, Orient Kurti Online in Pakistan, Orient Lawn Collection 2016, Orient Lawn Collection 29016, Orient Pret Wear 2016, Orient Summer Collection 2016, Orient Textiles\nOrient Lawn Online.\nOrient Kurti Eid Collection 2016 – Kurti – Fawn.\nWomen Embroidered Stitched Kurti – VK – 09


Lake Overholser chungah Chin Nungak Su Hliang a ruak in an char – FIAKFAIROCK\nNihnih chung atlau tiah an kawl hnu ah Metro Lake pakhat ah mithi ruak an hmuh i an char amah cu an kawl mi Su Hliang asi tiah an theih. Zeiruangah dah hi Bantuk thil a can timi cu a ruak azoh (medical examiner) nih a ruak cu custody ah an kal pi i an zoh piak hnu ah an thanh te lai.\nAtlau lio i a chungkhar nih an chim ning ahcun lungfah ngeihchiatnak ngei sehlaw a dawh ti asi. Hliang cu Northwest Classen High School ah sianginn akai lio mi Nungak no te kum 16 lawng asi rih. Chungkhar caah thlacam piak cio hna usih. Chin Cable Network Channel facebook\nThawngpang dangrel chap >>>>


Myanmar IDOL Winner A Simi Esther Cu Yangon In Kalay Lei Ai Thawh Lai Teah (+Video) – FIAKFAIROCK\nMyanmar IDOL Winner A Simi Esther Cu Yangon In Kalay Lei Ai Thawh Lai Teah (+Video)\nMyanmar Idol Season 4 Winner Esther Dawt Chin Sung cu Yangon in Kalaymyo lei ah ai thawh lai te Live in Myanmar Idol facebook page ah an van thlah i, suimilam 2 chungah minung tam taktak nih an zoh manh. Kan kawlram huap in minthang taktak ah ai chuah caah a phak nak poh nih sunglawi tein rak don ding a si lai caah, a thin hna phang pah lai a ngeih hna ai ngeih pah lai ti hi hmuh khawh a si.\nAn Unau Rual Pa 4 Tein Pathian Hla An Sak Ti Nak An Thiam Kho Tuk E (+Video)\nJanuary 2 zinglei ah ah All Chin Society nih Esther Dawt Chin Sung, Benjamin Sum, Yaw Kee le Tan Khun Kyaw cu Yangon, Novotel Hotel ah lawmpinak roca peknak le rawldumpinak an ngeih hna. Cuka hmun ah cun Esther, Benjamin, Yaw Kee le Tan Khun Kyaw nih Pathin hla an sakpiak hna. The Chin Journal facebook page\nA tanglei ah an hlasak mi kan van chiah.\nUS Nih Iran A Phomh TakTak Cang,Iran General A Nunnak A Liam\nUS nih Iran cu,ralhrang hna a bawmh hna rangah faktukin a rak tterhkhawm len cang mi kha a si i, sihmanhsehlaw, Iran Supreme Leader Ayatollah Khamenei nih cun zeihmanh ah arak rel piak lo mi kha a si. Hi ti i US nih a tterhkhawn hnu khan US nih cun middle East leiah a ralkap hna le hriamnam hna cu, a kuatchap hna i, nizan ah khan a phomh cang hna tiah theih asi.


CDF-Zotung An Mah Le Mah Fak Piin An I Kap E - News and Media\nCCN nih tuniah hitin thawng a rak thanh -CDF-Zotung an mah le mah fak piin an ikap e, Sakhan tiang an i lak piak Kawlram buainak chuah hnu mipi runveng tu in a dir mi CDF Zotung cu an mah le mah kar ah i hmuh thiam lonak le buainak um ruang ah an mah le mah sakhan an i laak piak i meithal AK le Rifles telh in zuun 6 kuan 1000 leeng an laak tiah CDF Zotung sin in thawng kan theih.\nAtu bantuk in meithal an i laakpiak le sakhan an i laakpiaknak a ruang hi, zatlang uknak kalpi a duhmi le duh lomi an um ca ah a si tiah kan theih. Hi kong he pehtlai in CDF Zotung General Secretary nih, Kan sakhan an rak laak hi June 10 chun hrawng ah a si. Minung thazaang 40 hrawng nih an rak kan fuh. An hruaitu bik hi Ro Thawng Ling a si. Anmah lawng ra loin Gangaw PDF an i sawm hna i an motor zong an hman.\nAtanglei ahhin An Mah zotung mi bak nih comment ah hitin a chim : Hi ban tuk thawng hman lo tial hi kan i ralrin a hau keimah hi zotung ka si Aa pheu mi minung pathum li kha an auh hna i an duh lo caah an thilri kha phungning tein an lak bia tu a si meithal zun khat hmanh an thlah lo.Hi bangtuk in miphum min zuar in tangka Kawi hi ningzak zong a si i kan i ralrin a hau lai hih. Thawng fiang kan theih hnu lawng ah tial ah a tha. tiah Pu khin tling nih atial. Crd – AC


Salai Bawi Lian Mang Nih Min Aung Hliang Bia Ceih Nak Ding Lam A Phuan Dih Cang – Lai Lungrawn Post\nMAH le Ralhrang an Bia Ceih te nak ding lam IIMM le CHRO cu nizan tihni ah Chinram le Chinmi kan um nak Sagaing le Magwe ramthen hna I MAH le Kawl ralhrang nih nuhrin covo an buar nak kong le zeitin dah an sual nak vialte hi record ah kan chiah lai timi kong ceimai nak ka nei. IIMM timi hi Burma ram nuhrin covo le Democracy cawlcanghnak lei I ai tel pang mi nih cun theih pah cio asi lai dah. A dik thlir in kan theih lo hmanh ah a thluam thlam tal cun theih cio asi.


Yangon le Mandalay Ramthen ah SAC khuabawi 4 kahthah – Onlinenungak\nYangon le Mandalay Ramthen ah SAC khuabawi 4 kahthah\nYangon Ramthen Kwanchankone Peng Tawku khuabawi U Soe Min Aung le a hnuzultu cu October 1 ah United Democratic Federation (UDF) nih meithal in an kahthah hna i zohfel ding ah a ra mi SAC ralkap motor 2 cu UDF nih bomb an rak puahhnawh hna.\nCun, Mandalay Ramthen Madara Peng, Sakapin khuabawi U Myint Oo le Kyauksayittaung khuabawi U San Hla zong September 30 lio ah an kahthah hna tiah Khit Thit Media nih a langhter. Credit : The Hakha Times


Hawi nih heh an i nuamh lioah pum tling lo hna sin ah caan hmangmi AyeMyatThu – Chin 7 News\nHawi nih heh an i nuamh lioah pum tling lo hna sin ah caan hmangmi AyeMyatThu\nApril 15, 2019 admin KNOWLEDGE, MYANMAR 0\nTukum Kawlram Yatpuhsuh laksawng latu mintami Aye Myat Thu cu mipi nih an thangthat ngaingai. Tutan a caan hman ning cu a mak ngaingai ve. Cucu zeidah a si tiah tulio cu Kawlram titoih puai lingcing a si i minthang minta mintami pawl cu khua zei ah dah mi an tam lai i a nuamh lai timi an kawl lio ah mintami Aye Myat Thu cu kutke pum tling lomi mi hawi tluk lo hna sin ah caan a hman men.\nHeh tiah ti a cawh pi hna . Mah ngakchia pawl cu thluak, pum tling lo hna he cun ti an i thet, an i nuam taktak . Pum tling lo pawl zong an i lunghuih ngaingai ve. Heh tiah an lam chih ve, hla an sak i hawidang bantuk tein Thingyan an hmang ve hna. Cu ti mintami Aye Myat Thu a kal nak hmun cu, Kyiat Won ngakchia pum ting hna sianginn ah a si.\nCu ti a caan hmanmi le a thil tuahmi ruangah Aye Myat Thu cu an thangthat cio. Uar um ngai anih hrim hi minthang tung nain a rum lomi a si ve. Cu ruang cun mi tluk lo le sifak sin ah hin a thut dir pah lengmangmi a si ve. Ref:7th sense creation\nMarch thla chuakmi hna nih an ngeihmi ziaza le sining\nNi (150) harnak lonh ah lawmhnak


Zeiruangah Dah Zumtu Cheukhat Naak In Zumlotu An That Deuh? Billy Graham Bialehnak – Chin World News Evening\nZeiruangah Dah Zumtu Cheukhat Naak In Zumlotu An That Deuh? Billy Graham Bialehnak\nJuly 29, 2019 July 31, 2019 Salai Van Theihtlei\nBiahaltu: Pathian a um lo tiah a zummi hawi pakhat ka ngei. Pathian timi sullam hi a caah zeihmanh a si lo. Sihmanhsehlaw mi tha ngai a si i, Khrihfa ka si aa timi zumtu cheukhat hna naak in a let in a tha i dawtnak a ngei deuh. Zeitin dah a si khawh ning a si, na ka fianter kho hnga maw?\nRev. Billy Graham: Khrihfami kip hi an chia thlu lo i, an tha thlu lo; na hawi pa bantuk zumhnak a ngeimi zong an tha thlu lo i an chia thlu lo. Vawleicung ahcun sualnak le that lonak a um lengmang ko lai. Mah chungah thatnak le dawtnak kan tonmi cungah kan i lawmh lengmang ding a si.\nZeiruangah dah na hawi (atheist) pa cu dawtnak a ngeih i a that tuk? Pathian nih cheukhat cu thatnak in thluachuahnak a pek hna; cheukhat cu an nu le pa nih thatnak an cawnpiak hna. Na hawi pa hi mah ruangah cun a si kho men. Pathian a um lo tiah a zummi a si ruangah dawtnak a ngeimi cu a si ka zum lo.\nNa hawi pa nih Jesuh Khrih zum seh law dawtnak le siaherhnak a ngeih deuh chinchin rih lai. Thiang Thlarau nih a chungah a um pi lai i, a nunnak aa thleng thluahmah rih lai. Bible nih cun ‘Thiang Thlarau theitlai hna cu dawtnak, lawmhnak, daihnak, thatnak, zumh awktlak sinak, mah le mah uk khawhnak hna etc an si’ (Gala. 5:22-23) a ti.\nNangmah tu cu, Khrihfami cheukhat dang tuahsernak tha lo nih Khrih he naa pehtlaihnak dawn hlah seh. Jesuh Khrih na zumhnak le naa pumpeknak ah thawng chin lengmang ko. Pathian sinah hal law a duh ning in a ummi na si chin lengmang khawhnak lai thluachuahnak in pe ko seh. Pathian nih Khrih tehte tha ah an hmang ko seh!\nRef: Billy Graham.\nMissionary Kongah Zeitindah Billy Graham Nih A Chim?\nNgaihthiam Awk A Tha Lomi Sualnak Kongah Billy Graham Bialehnak


Thangtlang Covud-19 Mizaw An Hmuh Mi Kalay Arak Phan Lo – Chin 11 News\nThangtlang Covud-19 Mizaw An Hmuh Mi Kalay Arak Phan Lo\nNihin zinglei ah Thangtlang Covid-19 mizaw an hmuh mi cu Malaysia ah 2019 in 2020 May thla ni 1 tiang aum mi asi. Arak kirdeng Khemh ah aum I thong thla 3 atla,aluat hnu ah arak tlung I Yangon ah Vanlawng in 11.5.2020 ni ah arak phan,Vanlawng an rak I cit ti mi minung 120 an si.\nZaanlei Nazi pa 3 ah Yangon an phan I cu hnu cun Cozah nih atawrel piak mi Motor in Hakha lei ah an kir colh.Motor Cung ah Tidim mi pa 6,Hakha mi pakhat,Thangtlang mi Pa 2 an I tel tiin theih asi. 13.5.2020 ni ah Hakha in Thangtlang ah ke 3 ngei Motor Cycle in atlung I Thangtlang aphan ah Quarantine alut tian theih asi.\nThangtlang khua cu ahlangkhang te in Covid-19 irunveng nak kongkau ah timhtuah nak arak ngei cang mi an si I atu zong ah Covid-19 irunveng nak Commetee,PengUk,Palik,Mitat,khua nu khua pa hna le Sii lei riantuang mi hna nih Thangtlang khua luh nak Lineponglung gate ah khualtlawng mi pawl an ngandam nak an chek hna an khual tlawng nak hmun le hma pawl zong nifatin in chekhlat nak an ngei tiah theih asi.\nSource: The CHIN Times CFB


Rev. David Lah Ruangah Minung Pahnih An Thi Phah – Chin World News Evening\nRev. David Lah Ruangah Minung Pahnih An Thi Phah\nJuly 3, 2020 Salai Van Myanmar News\nIrrawaddy timi Link hi hmet law Mirang in na rel khawh lai. Rev. David Lah le a hawipa cu Yangon Mayangone Biaceih zung nih Kokek rawhralnak phung (Natural Disaster Management Law) an buar tiah sual an puh cang hna tiah Irrawaddy News nih Mirang ca in a tarlangh.\n“Kawlram nih Kokek ral dohnak ding ah a ser mi phung (Natural Disaster Management Law) an buar i Khrihfa pumhnak caan an hmang. Cu an i pumhnak ah aa tel mi minung 80 hna cu Covid19 zawtnak an tuar i cu chung ah minung pahnih cu an nunnak a liam” tiah Irrawaddy News nih a tarlangh ning cu asi.\nVawleipi pulrai a simi Covid-19 zawtnak ruang ah Kawlram nih Biaknak lei pumhnak a kham, mibu cawlcangh nak a kham, a si nain David Lah le a hawipa nih Cozah zulhphun cu an buar i mibu pumhnak an tuah, cu ruang ah a mah David Lah lila zong Covid-19 zawtnak a tuar ve hi a si tiah an langhter fawn.\nHi kong he pehtlai in Taza cuaitu a si mi Ye Win Aung (Mayangone pengkulh khuabawi) nih ”April thla ah khan David Lah le a hnuzul pawl cu pumhnak caan an hmang hna, zarhkhat chung bak hmunkhat ah an i pum hna i an i pumhnak zong cu live an tlah chih” tiah Biacehi zung ahcun a chim ti asi.\nTutan ah sualpuh nak an tuah bik mi hna cu “Cozah nawl ngai loin pumhnak an tuah ruang ah minung 80 nih Covid-19 zawtnak an tuar, cu chung ah minung pahnih an thi” timi hi asi. Taza cuainak a tuah tu hna hi a hmasa ahcun “Yangon regional COVID-19 Control and Emergency Response Committee” an si i cu hnu ah a dangdang zong an auh chih hna hi asi.\nIrrawaddy nih a tarlangh ning ahcun “Saw David Lah le a hawipa cu Biaceih zung nih an sual ko tiah sual an puh cang hna, cu caah a tlawmbik kum(3) thongthlak le Phaisa liam ter an si lai tiah a langhter hi asi. (Source: V.OM.Journal)\nNote: Hi thawngpang hi Irrawaddy News nih a tarlangh mi kan leh chin mi asi.\nRo Lian: NLD Hi Doh Len Hlah Usih, Miphun Party Duhnak A Tuah Lai Ti Phan Caah Ralkap Party Nih Cawl Kho Lo In An Tuah Mi A Si


Tihnung Thil A Chuak Kho Caah Khuapi 4 Karlak Ah Motor Chuakvak Lo Dingin Thawng An Thanh - Chin Eleven News\nSeptember 6, 2021 Lianchin Thang Myanmar 0\nKalay-Gangaw le Monywa le Palee lampi ah nihin thok in motor ngan siseh a hme mi siseh zei bantuk a si zongah vahchuah lodingin theih ternak an tuah than hi a si.\nMin Aung Hlaing SAC ralrang nih midang motor hlang in an um kal tawn caah cu pawl cu a ho an si hmanh ah a tulio cu zeitik caan poh ah kahdohnak a chuak kho mi dirhmun kan phan caah motor vak chuah lo dingin thawng an thanh mi nan ngaih lo i nan vak thiamthiam a si ahcun nan cung i thil a tlun mi kongah mipi ralkap PDF nih tuan vo kan la lai lo tiah thawng an thanh.\nRelchap: CDF Thantlang Nih CDM A lutmi SAC ralkap le palek cu sing 60 kan in pek hna lai tiah cathanh an chuah Sept 6, tuni ah CDF Thantlang nih SAC ralkap le palek hna sinah sawmnak cathanh an chuah. Cu an cathanh ah cun\n“Nawlngeihnak a latu ralhrangbu kuttang ah a um i mipi hna hrem le thahnak ah hmanmi dirhmun in mipi lei ah a dir i bochan awk a tlakmi dirhmun ah i tthial a duhmi hna cu CDF Thantlang nih lunglawm tein kan in don peng hna.\nCun ralhrangbu doh dingah hriamnam tling he kan sinah tel a duhmi le CDM ah luh a duhmi SAC ralkap le palek hna cu tangka sing 60 kan in pek hna lai.\nCu lawng si loin hriamnam he rat a remcang lo zongah nan taklawng in ra ko u, a si khawh chungin nan himnak kongah tuanvo kan in lak hna lai. A caan a tlai hlanah mipi lei ah dir in ralhrang dohnak ah rak i tel cio u tiah kan in sawm hna” tiah an tial.TCP


Myanmar Ramchung Coronavirus Dirhmun Le Hakha Khuapi Cawlcangh Cu Theihphu Ngaingai A Si – Chin World News Evening\nA hmasa in Myanmar ramchung ah novel coronavirus (COVID-19) zawtnak a ngeimi a karhlei an panh chin lengmang. A tutiang theihkhawhtawk ah Ramkomh Ngandamnak Zung nih an thanhning in minung 132 an tling cang ti a si. Hi pulrai zawtnak ruang ah a nunnak a liam cangmi hi minung panga an tling cang. Zawtnak a ngeiko nain a dam tthan cangmi hi minung pakua an si cang tiah an chim chih. April 23 ah khan minung panga bak zawtnak a ngeimi hmuhchuah an si tthan. Minung pali hi Yangon ramtthen in an si i a dang pakhat hi Mandalay ramtthen in a si.\nCoronavirus nih a chuah pimi Hakha thilcang le nawlngeitu hna chimmi: April 27 (cawnnikhat ni) thok in Hakha khuachung ah a konglam um loin a vaak sawhsawh mi, aa chok men mi pohpoh tlaih in thongthlak an si cang lai, tiah Chin Ramkulh Cozah Lamsuul le Pehtlaihnak Minister Pu Sui Thio nih April 23, zaanlei suimilaam 6:00 ah a chim. Hi phung zulh ding hi Chin Ramkulh Cozah nih April 17, cathanh No. 26/2020, upadi caangthen 4 (c ) ning bantuk in bia a chah mi a si cang nain pehzulh a si rih lo i a ralai mi April 27 cun biatak tein an tawlrel cang lai, tiah kan theih.\n“Mah innte ah um a tha bik. A herh lo ah lengchuah, vah, khualak ah motor le motorcycle rang taktak in khalh i a vaak mi pawl, a konglam um loin a vaak mi cu tlaih in thongthlak an si cang lai. Poipang ton le damlo tik zong ah sii-inn le siikhaan kal tik ah minung 3 cung nih kalpi hrimhrim lo ding a si fawn lai. Leng chuah tik ah hmurhuh aa huh bak lo mi, tibantuk cu thongthlak colh an si lai. A konglam le a ruang hal ding in lam an kham tik ah a zaam mi cu dawi peng an si lai i thla 2 chung phungning bantuk in thongthlak an si lai. Khuate in a ra mi zong nih hi phung hi an zulh hrimhrim a herh,” tiah Minister Pu Sui Thio nih The Hakha Post ah a chim.\nHi phung a pehzuultu ding le tuanvo latu ding hi; Penguk Zung, Ngandamnak, Sipin, La-Wa-Ka, Palek, Meithat Zung le Mino Bu tibantuk i bawm in an rengh cang lai. April 23 ah mizapi sin COVID-19 ralrinnak le fimchimhnak an tuah cang i April 24 zong ah an pek rih lai. April 27 thok cun a kong um loin a vaak mi le hmurhuh aa huh lo mi cu tlaih in thongthlak an si cang lai, tiah kan theih. Credit: The Hakha Post\nCoronavirus Nih Vawleicung Ah Chiatnak A Tluntermi Hi Tuksapur Taktak A Si Ko


UN Zung Kamah Misualpa Nih Lainu Pakhat Fir A Timh! – Chin Modern News\nUN Zung Kamah Misualpa Nih Lainu Pakhat Fir A Timh!\nSeptember 6, 2019 by chinmodernnews\nTuzing (6 September), suimilam 8:30 Am hrawngah TB sii din dingin UN zungah a kalmi Chin ralzam nu pakhat cu misualpa pakhat nih fir a timh nain Taxi mawtaw mawng pawl nih an chanhmanh.\nFir timhmi Chinnu cu TB damlonak an ngeih caah a fate he zing chiar in UN zungah sii a dingmi an si. A fate tu cu a sidinmi course a dih cang caah tuzing cu amah lawngin sidin awk ahcun a rak ra.\nChinnu cu Zo Tung miphun a si, a umnak le a min tu cu kan langhter lem lai lo. A ttah tuk le a ttih/lau tuk caah amah cu biahal awk zong a tthat lo. Theih a duhmi nihcun hal khawh si. Zung a phanh lai, Taxi pawl an dir nak pawngah misualpa nih Chinnu fir a timhnak hmun cu a si.\nMisualpa nihcun Chinnu cu hramhram in a tlaih i, thilri chuh zong tim loin a mawtaw chungah khumh a timh. Taxi mawng pawl nih Chinnu cu zing chiar in a tlun-kal an hmuh lengmangmi a si caah misualpa cu an hei hrocer len i cu karlak ahcun Chinnu cu zung chunglei panh in ttah bu he a zam kho.\nMisualpa cu a hmutu hna le Taxi mawng nihcun India miphun asiloah Malaysia ram caansau um cangmi Rohingya miphun zong a si kho tiah an ti, nain a sinak hman tak an chin kho lo. Minak nawn, mipumrua ngan le pawpuar nawnpi a si ti tiang cu an chim.\nTaxi mawng pawl nih misualpa cu bia an al len lioah cun misualpa nih thingtan saumi pakhat aa put chih, ka nupi a si tiah a lih in a leh hna nain an zumh lo caah Chinnu cu an bawmhnak hi a si.\nRalrin awk: Malaysia ram chungah ralzam dirhmun in khua a sami kan Chin mipi nih ralrinnak ah hmang cio hna usih. Kan umkal nak kipah khua hoiher buin um-kal hna usih.\nZei bantuk thil tha lo le mifir/misual kan tong lai lo tiah chim khawh a si hrim lo hih. Nu si ahcun mah pakhat lawng chawhvah zong ralrin kan hau. Chinmi cu ke in aa chawkvakmi kan si caah kan bek, phaisa bawm le phone tiangin lam kan kal tikah ralring tein bei/ken i zuam cio hna usih.\nTuthla, US Kal Dingmi An Tlawm Lai, Thawngpang Tha Lo Ngaingai!\nRev. Dr. Rual Uk Nih CCF’ Malaysia Ah Crusade A Tuah Lai


About | CEC-USA\nChin Evangelical Churches cu Khrihfabu kip fonh in Pathian sunparnak le miphun hna taksa, thinlung le thlarau kan damnak ding ah hmaitlak in riantuanmi bu a si.\nCECUSA Tuanbia tawi\nPathian Riantuantu Hna\nChin Evangelical Churches chungtel Khrihfabu hna taksa, thinlung le thlarau in kan dam khawhnak hna tuukhal tha Pathian nih a kan pekmi cung ah kan i lawm tuk. Pathian nih Khrihfabu zohkhenhtu ding ah auhmi vialte Bawipa ram caah zumhtlak in tuan ko u.\nHruaitu Upa Hna\nCECUSA cu hruainak tlungtlang tha te he riantuanmi bu a si caah kum hnih dan ah voikhat in hruaitu hna hlennak le thimnak kan tuah tawn. Atlangpi in hruaitu cu OC minung(6) Youth Department le Women Department hna an si.\nChin Evangelical Churches ah chungtel member hna cu Khrihfabu (13) kan si. Khrihfabu kip nih Pathian riantuannak le miphun caah ti in rian kan tuan ti hna. Ngaihchiatnak kan ton can ah Khrihfabu pakhat le khat kan i hnem i chawva in bulhnak zong kan i bawm tawn.\nChin Evangelical Churches USA in kan in don hna. CECUSA bukbau nan len caah kan i lawm tuk. Khrihfabu kip fonhn in Pathian ram caah le miphun caah Pathian nih a hmanmi bu riantuannak zong a si. CECUSA cu buu thleidannak um loin Jesuh Khrih Thawngtha chim ai hmaitlakmi a si. CECUSA cu (inter - denominational) a si. Mission riantuannak ah thazang fonh in riantuanti a duhmi bu a si fawn.\nLocal Church khuakhannak upat in riantuanmi bu a si. Pathian riantuan ah nu le pa thleidannak um lo in riantuanmi bu a si. Thawngtha bia a karh khawhnak ding ah zumhnak le hruainak ai khatmi bu he riantuan ti a duhmi a si. CECUSA nih ai hmaitlakmi hna cu (1) kan miphun chung in zumhnak ah a tlaumi kawl ding (2) Chungtel Khrihfabu thinlung, taksa, thlarau ah a dammi bu si ding (3) miphun damnak le luatnak caah tuan ding a si.\nCECUSA tuchun ni tiang a kal khawhmi hi Pathian nih thluachuah a pek i lawm a hruai caah a si. Cu pin ah chungtel Khrihfabu hna nih thlacamnak in siseh, chawva in siseh nan dirhkamh caah Pathian rian a tuan khomi a si. Pathian rian cu Pathian duhnak in tuan a si ko nain a riantuantu ding ah Khrihfabu a hman, a sermi minung hna a hman tawn hna.\nUSA ram ah Khrihfabu hi bantuk in kan um khawhmi le Pathian riantuan kan tuan khawhmi cu American Baptist Missionary Rev. Arthur E. Carson le Laura hna nih March 15,1899 kum ah an rak phan i Thawngtha an kan chimh, nunning le thanchonak a lam kip in kan kan cawnpiakmi tlaici cu a nung i a thang tinak a si. Rev. Carson laitlang a phak kum in a tu cu kum 123 leng a hung si cang. Rev. Carson le Laura an chuahkehnak ram USA ah Chin Khrihfabu Pathian nih a dirhmi cu tuanbia dawh a si. Kan miphun Khrihfabu tuanbia ah philh awk a thalomi a si fawn tiah ka ruah. Bawipa nih nan dihlak thluachuah in pe ko hna seh.


An Zumhnak Cu A Va Ropui Tak Tak Dah. – Kawltu Team\nAn Zumhnak Cu A Va Ropui Tak Tak Dah.\nKhuaruah har thil pakhat taktak bak avun ummmi cu minung sinak in tilian le mei hi ttih anung tuk. Asinain tilian nih an I pumh nak Biakinn bak ah atlunh hnawh hna nain an biakmi Pathian thanbgthat an ngol kholo. ZUmh tlak minung le Khrih salttha timi cu mah hna hi an si. ZUmtu tam deuh si uishlaw inn ah a zammi kan tam pi lai. Zeitluk indah Bawipa an ttih zah ii vawlei thil sining, harnak zei an rel lo ning uar an um kho tuk. Hi bantuk zumtu hi Bawipa nih akan herhtuk mi le akan duh piakmi an si.\nMah nunnak hmanh zei tuak loin bawipa thangthat nak caah a pum aa pesiangtu zumtu an sinak a lang. Khuaruah har ngai ngai asi vedio in Bawipa an thangthat nak vedio vun zoh chih ve hmnah. Na thinlung aa phundang ngaingai lai. Hawi nih hi bantuk in Pathian an thangthat lio ah hin nang le kei tah zei bantuk dirhmun kan m poh Bawipa kan thangthat khawh. Zumtu aismi poh nih kan I zohchunh ding nun ziaza dawh a si.\nRelchih: A tulio US president asilai tiah mipi nih an zumh bikmi Joe Biden biachim mi cu a mak ko. A biachim mi zoh tik ah a lungput hi a tha ngai mi a lo. Kan opponent hna hi kan ral an si lo. Aa ral mi kan si lo. American veve kan si tiah a chim. Biden hi Trump nih heh tiah vote dik lo kong ah a doh lio ah Biden tu hi cu holh lo tein a um ziar. Hi hi a lungput a that caah maw si hnga? timi zong ruah awk ngaingai a van um. A tanglei ah tling deuh in van rel. Mah ti hin Biden nih cun a chim bia ngaih nuam lo pi pi hmang i idoh caan a si ti lo. Nan thin kha ti dai cang u, midang bia zong ngai ve hna usih. Hmailei kan panh khawhnak ding ahcun kan opponent hna kan ral bantuk i kan tuah tawn mi hi kan thinh hrim hrim a hau. Aa ral mi kan si lo. American kan si cio hna tiah a chim.\nRelchap: Khah kan theih cuahmah mi le kan rel cuahmah US election thawngpaang cu nikhat hnu nikhat a linsa chin lengmang. Trump caah ruahchannak a um tilo tiah an chim len nain ruahchan nak hi a dih rih naisai lo. A hodah teinak ahmu taktak tu a silai ticu a dongh biknak thil dik nih akhiah dih te kolai. Cu caah thildik a tttanhtu Trump caah lungdongh ding asi hrimhrim lo. Fiang deuh in a tanglei ah vun rel chih.\nNew Jersey ah USPS riantuan tu nih 2020 Election vote Trump vote 99 tluk a hlonhpiak cucu an hmuh chuah. Cun minung pakhat nih sifak deuh pawl kha bawmhnak nan hmuh lai ti le eiawk ti bantuk le phaisa hna thenh in vote a tuahter hna an ti cucu amin an chim duh rih lo. Mail boxe a rami pawl kha a chimh hna an ti, cun dawr kalnak hnaah an cawnpiak hna an ti. Eyewitness news nih a chim. An sual achuak chin lengmang cang ko lai hi. Ref: Joseph Thawng Zting\n← Breaking News ! Tlangval Run Neih Cung Kum 21 Cu Thing Hau Mi Nih A Lu Ah A Tlak Hnawh Caah A Zual Ngaingai.\nEsther Nih “Vande Mataram” Timi Hla A Sak Mi Cu View Tu An Tam Tak Tak Cang. →


KAWLRAM PALIK TUCHUN AN BIACHIM CU TUK SUM BAK ASI KO – The Chinlung Post\nKAWLRAM PALIK TUCHUN AN BIACHIM CU TUK SUM BAK ASI KO\nFebruary 8, 2021 admin World News 0\nTuchun Naypyidaw Police pawl biachim cu ttihnung ngai an si ko. Kawlralkap nih uknak an lakmi mipi nih an duh lo caah lamzawhnak cu an peh thluahmah. Hi konghe pehtlaiin tuchun ah Naypyidaw i, lam a zawhtu mipi hna cu police nih an hrocer hna. An biachim mi hrimhrim ttihnung ngaingai asi ko. Hi kong, police nih lam zawhtu an hrocerning ah Myanmar Now thawngzamhnak nih a tanglei bangin a langhter.\nNaypyidaw ah minung thong tampi hna cu lamzawh nak an ngei tthan. Lam a zawhmi mipi hna cu police pawl nih meithahnak motor hmangin Ti in an kah hna. Culawng siloin lam a zawh mi minung thong tampi hna cu kalnak lam an zulh dingmi ri zong police nih an khiah piak rih hna. Hi ka hmun le hma cu nan lonh lai lo tiah ri an khiahpiak hna i, Police nih an timi cu Rin thumnak nan vun lonh asi ahcun meithal kuan taktak in kan kah hna lai tiah an ti hna tiah alanghter.\nThawngpang Thar:Kawlralkap thanhnak tuahmi cu thinphang si ko cang. Kawlralkap nih thanhnak an tuahmi cu phungkalh in a ummi hna cu action kan lak cang lai tiah an thanh. Ralkap nih nawlngeihnak an lakmi ruangah ramchung mipi hna cu biatak tein duhlonak langhter in lam an zawh cang, Ramchung mipi hna cu tutan thilsining konghe pehtlaiin um sawhsawh an i tim ti lo. Culio caan ralkap nih MRTV bak in thawngthanhnak an tuah.\nZEIZONG VIALTE AN KHAM DIH RUANGMANG HOI CANG AI


Mi Hmai Ah A Ningzak Seh A Mual Phoseh An In Ti Lio Can Ah - The Chin Celebrities\nMinthang singer Naomi Par Tha Sung cu kan thei dih cang bantuk in kan Chin/ Lai mi chungah pathian thangthatnak hlasa thiam lei in kan I bochan taktak mi le kan uar taktak mi Gosple hlasa thiam minthang pakhat a si.\nMah tluk in kan chin/ Laimi chungah Gosple hlasa thiam thiam lei in kan uar taktak mi le thazaang zong kan pek taktak mi Gosple singer Naomi Par Tha Sung nih tutan a hmuh ning a van lang ter mi cu a tha kho taktak.\nBy- Naomi Par Tha Sung: Mi hmai ah A ningzak seh a mual phoseh an in ti lio can ah khin nang na caah cun thluachuah lian ngan pi a rak si ee. Nai thim theng lo mi a rimchia tak tak mi le a thu theng ngaimi thil hna , na ton tik ah cucu na ca hrangah non vulei tha a rak si, tiah a langter.\nCadang rel chap duh mi caah: Ni 4 chung a tlau mi pu ceu hlei thang ngandam tein an hmuh than cang. Thantlang Peng Thlualam ram ah thing-ah putnak in 2020 October 24 ah a tlau mi Pu Ceu Hlei Thang (kum 33 a si) cu October 28 ah ngandamte le himbawm tein an hmuh thang cang, tiah October 29 ah kan theih.


A Sung Lawi Ko Mu : Myanmar Idol Esther Cu Chin Ramkulh Cozah Nih Laksawng An Pek – FIAKFAIROCK\nA Sung Lawi Ko Mu : Myanmar Idol Esther Cu Chin Ramkulh Cozah Nih Laksawng An Pek\nEsther cu Chin ramkulh cozah nih upatnak an pek. Myanmar Idol season 4 winner a simi Esther Dawt Chin Sung cu Chin ramkulh cozah nih upatnak le conglawmhnak an pek tiah theih a si.\nMyanmar Idol season 4 ahhin Kawlram chung in hlasak ai zuammi minung thong tampi lak ah Lainu Esther Dawt Chin Sung nih winner a ngah. Esther nih winner laksawng caah tangka ting 700, Yangon ah teihkhan pakhat le pumpak single album laksawng a ngah. Nizan ah Hakha ah a tlung i Hakha ah a ummi mipi hna nih Carson hall in hlunghlai taktak in an rak don. Chin ramkulh cozah hrim nih Chin cozah min in upat conglawmhnak an tuah piak. thebungpipost\nUar A Um Tuk E : Dr.Sasa Bantuk In Pathian Tihmi Chin Miphun Ramkhel Ah Kan Herh\nHibantuk Pathian atihmi, mifim, cathiam kan neihmi hi cu Chinmi/Laimi kan vantha tak tak khi a si. Dr. Sasa hi zeiruangah ah dah vawlei ah i bual in a thut ko ti ah cun Pathian sinah sual ngaihthiamnak, Pathian sinah sual ngaihchihnak program an tuah lio a si. Aliamcia caan ah Pathian lung kan fahterak, Pathian duhlo ningin kan rak umnak thil tampi a rak ummi ruang ah Pathian sinah sual ngaihthiamnak le sual ngaihchihnak thlacamnak cu a chuahkehnak Lailenpi ah program sunglawi tak takin a hman pi hna. Mipi hna cu amah bak nih a hruai hna. Mipi hmaisa Dr.Sasa cu vawlei ah aa bual i lungkuai le mitthli he thla a cam.\nDr. Sasa hi upat tlak a va si hringhran dah. Lailenpi khuami nih an tuahmi thil hi a sawh sawh a si hrim hrim lo. Dr.Sasa nih Lailenpi khuami hna thil tuahmi cu hitihin a chim. Jesuh Khrih cu zeidang vialte nakin a biapi bik ti hi kan ifian tuk caah Lailenpi khuami dihlak nih Jesuh cu kan nunnak dihlak in kan thangthat. Cu caah khuami vialte nih cun Meng thum chung bak kan ke in kan kal i kan au a ti. Lailenpi khuami hna nih an au ning cu,Jesuh Khrih cu kan ramah Bawibik si zungzal ko seh.\nJesuh Khrih cu kan cungah khuakhang laireltu si zungzal ko seh.Cungnungbik ah khin Pathian min cu sunglawi chin ko seh.Kan chungkhar ah Jesuh cu Bawibik si ko seh.Jesuh Khrih cu kanmah a kan khamhtu le kan Bawibik a si.Jesuh Khrih cu kan sualnak vialte chungin akan khamhtu, kan cungah nawlngeitu, khuakhangtu, athawngmi pathian, Zungzal daihnak Bawi a si.Jesuh Khrih cu kan himnak le kan thawnnak kan lungpi a si.Jesuh Khrih cu kan khua kan ram, bochannak, hnangamnak le kan iruahchannak a si.Jesuh cu kan khua, kan ram, kan chungkhar kip cungah a thluachuahnak cu tlung sehlaw, Jesuh Khrih cu a kan uk tu si hram seh tiah Lailenpi khuami dihlak nih khuachung ah lam zawh in pathian cu sunparnak an pek.\nDr.Sasa hi zeitlukin dah Pathian aa bochan timi hi chimrel len hau lo in a tuahmi thil nih hin fiang tein a langhter. Hi hnu kum 10 ah cun Mara ram le Lailenpi khua cu Chinram chungah athangcho bik, taksa thlarau in mi vialte nih damnak an hmuhnak hmun ah a cang te lai ti hi ruah khawh a si. Zeicatiah an mah tlangtlatu pei Pathian aa bochan tuk cu. Dr.Sasa thawngin Chinram hi tampi a thangcho lai. Atu zong hi Hakha khualipi ah vanlawng tual ser dingin a ti cang.\nCu cu khuami hna nih nawlngeitu sinah permission an lak khawh bakah cun amah nih zeizong vialte a tawlrel dih lai. Tidim zong nih valawng tual sernak dingah Dr.Sasa cu bawmh an hal ve cang. Tidim hna chin chin cu tharchuah ding lawng a si. Atu hi Chinram sersiam hram aa thawk ka lawng a si rih. Aa tinh ning le VISION a hmuh ningin rian a tuan khawh ah cun Chinram cu Kawlram chungah alam kip in thangcho bik le a si cang lai. Dr. Sasa hi Pathian sinah thlacamnak in bawm cio hna usih. Credit: Dr.Sasa & dailychinstar media


CNF/A palhnak i cinken tuk hi thluak that a si lemlo. – Hakha Cherry\nPhunzai thiam hi teinak sisehlaw aw!Phun le zai hi san a tlai ve kohnga, remhnak a chuahpi ahcun. Sihmanhsehlaw a phunzai pengmi hna nih palhnak an i hmuh ve tawnlo mi hi a poi. Remhnak a chuahpi tunglo caah.\nAn kan vuak, kan thilri an rak kan chuh .. tibantuk kha an philh kholo (an mawhlo). Kawl ralkap hremnak, thahnak,tlaihhremnak, satil arva chuhnak, thongthlaknak …ti cawklo a chanchan in kan tong. Miphun in sersarh kan tuar. Cu cung ahcun kan holh ngamlo, a in in kan i in. Azeidah hran deuh awk a si? Huat deuh ding tu iphilh ter, philh ding tu i chinchiah peng!\nKan uhmi hna, kan hrannak, kan thinhunnak chim hi a za canglo maw? Bawmh lei ah imer awk a si cang lo maw? Atu a herhbik lio can hna tiang i kan phunzai peng ko ahcun zeitik ahdah an (kan) i sersiam khawh lai? An i sersiam cu anmah pumpak caah a si lailo, kan miphun ca ah dawkaw a si lai. Hmaizah an ton ahcun kan miphun nih dawkaw a co ko lai cu. CNF/A pin ah kan miphun aiawhtu bu an um tunglo.Credit– M Thawng Kam\nNorth Korea ramhun, Pu Kim Jong-un nih ballistic missiles pahnih pacific rili ah a kah i, US ramhun Pu Biden cu a van ngiar colh ko.


Breaking News : Shaduzuat (ရွဒူးဇြပ္)ah rallokap nih KIA cu hriam ngan in an kah hña – Buanchukcho\nShaduzuat (ရွဒူးဇြပ္)ah rallokap nih KIA cu hriam ngan in an kah hña. Kachin ramkulh, Phakanh peng Shaduzuat khua ah rallokap hna nih an um nak hmun cu May 20 zing lei ah hriamngan in an kah hña tiah khuami sin in theih a si.\nRallokap phu (ခလရ- 297) nih zing lei suimilam 2:00 hrawng ah hriamngan in an kah hña tiah khua mi hña nih an chim. “(ခလရ-297) hña nih hriamngan hmang in an kahhna hnu suimilam cheu ah voikhat hrawng an kah, lung kua hrawng kah nak an hman ” tiah khua mi hña nih an chim.\nNi zan ah an hrawh mi Shaduzuat peng Bankok khua Yazanah company ruang ah kah doh nak a chuah hi a sikho tiah a chim chap. A luan cia mi April thla chung ah khan Shaduzuat khua rallokap hña an um nak hmun cu KIA nih an rak kah bal cang hña. #The 74 Media. The Chin Post\nthawngpang dang relchap : Ralhrang Min Aung Hlaing Rian Tuan Ning Cu Tih Nung Kho Taktak Mipi Ralring Tein


CNA/F Ah Training Kai Lomi Paoh Tangka Liamter Timi Cu Thawngdik Lo A Si; Pu Ral Hnin - THE CHINLAND POST\nCNA/F Ah Training Kai Lomi Paoh Tangka Liamter Timi Cu Thawngdik Lo A Si; Pu Ral Hnin\nSalai Elvis| 2018 November 1| Social Media ah a hung lang ngaimi ‘CNA/F nih Laitlang khuate ah a ummi kan ta le kan naule (tlangval) a simi paoh Training rak kai hna seh, a kal lo mi paoh tangka 10,000 liam hna seh an ti hna’ timi thawngpang cu a diklo mi a si tiah Thantlang CNA/F zung tuanvo ngeitu pakhat nih a chim.\n“Mah thawngpang cu a si lomi thawng a si. Tuzingka ah ka hmuh ve, thawng diklo cu a dih tiang hmanh ka rel zuam lo” tiah Thantlang Liaison Office tuanvo ngeitu Pu Ral Hnin nih The Chinland Post ah a chim.\nSocial Media chung a langhning ah “CNA/F nih Laitlang Khuate ah a ummi kan Tta le kan naule (tlangval) asimi paohpaoh Training rak kai hna seh an ti hna. Akaicang mi zong an um hna, a kal kho lomi zong an um hna. A kal lomi paoh Tangka Thonghra (10,000 kyat ) liam hna seh an ti hna. Ka ruahnak ah cun, an khuakhan dan hi anmah nih cun atha cem ning cun an khan ko lai nain a rumro lo in Training auh le an kal Lo asi le tangka an liamter mi hna hi cu ka lungtlinglo ngai. Khuate lei Nu le Pa caah tangka fangkhat lak hmanh a fawilo. An thiltuah dan hi ka lung cu tling lo tatak si. An duh na lo in Ralkap i luhter phun khi a lo. Ram le miphun cu Ralkap va luh thengtheng lo zongin dawt khawh ciò si ko. Kan ta le tete a hramhram in an kawh auh mi hna lam cu an hman bak loh” tiah mi pakhat nih a tial mi cu Online Media cheukhat hna nih an phozarh colh ve.\nMah thawngpang tialmi Comment cheukhat ah “a tha tuk mi thil a si ko, Lai ralkap kan tam le kan i nuam lai. Pa lawng hlah nu zong kaiter ve hna seh, ramdang ummi zong phundang in kan tang ve lai. Cun pakhat nih tangka 10,000 ti a si lo, singkhat (100,000) liamter ding an ti.\nAtu bantuk an thilti le an ruahnak hi cu ram ca riantun mi le ruahnak ngeimi zong an lo loh” ti a phunphun in Comment a tialmi zong an um len.\nHikong ah pumpak in mah thawngpang a thlahtu cu TCP nih biafiang hngalh duh ah kan pehtlaih nain an kan let rih lo.\nPrevious Tonzang Peng ah India-Myanmar Pehtlaihnak Hlei Donhnak Ding Hmun An Zoh\nNext 2018-2019 Chin Ramkulh Budget Chungin Thantlang Peng Caah 10,662 Million Leng An Hman Lai


Ramthen Le Ramkulh Pawl Phunghram Suainak Nawl UPDJC Nih A Lungtlin Pi – THE CHINLAND POST\nRamthen Le Ramkulh Pawl Phunghram Suainak Nawl UPDJC Nih A Lungtlin Pi\nSalai Aung Aung| 2018 May 16| Ramkhel ceihmainak phichuak he aa ruang in tlukruannak, mah te khuakhan lairelnak hmuh khawhnak ding ah ramkulh pawl mah tein in phunghram sernak nawl cu May 12 ah tuahmi ramkomh remdaihnak kong ceihmainak committee pakhat a simi (UPDJC) nih an lungtlinpi cang tiah theih a si.\nCu ceihmainak ah aa telmi Bohmogyi Khun Ohka nih, “ramkulh uknak phunghram sernak nawl ngah timi hi ramkulh ah mah te khuakhan lailrelnak nawl hngalhpi khi a si” tiah Media pawl sinah a chim.\nUPDJC nih tutan an ceihmi remkhel kong ahhin miphun tlukruannak, mah te khuakhan lairelnak, Federal ramkomh, Multi-Party Democracy hmanning tibantuk in biatlang pasarih an ceih i cu chung in biaknak le uknak thennak kong (Secular State) hi a buai deuh caah an chiah chung in biatlang paruk cu Ramkomh Remdaihnak Conference ah chuah pi a si lai tiah theih a si.\n“Ramkulh pawl nih mah tein uknak phunghram pi sernak nawl lungtlinpi nak a um. Myanmar tuanbia ah a um bal rih lo mi a si. Ramkomh chung ah aa telmi ramkulh pawl hi anmah tein phunghram i sernaknak nawl pek a si ballo. Zei chan hmanh ah a um bal lo. A tu cu a um cang” tiah Bohmogyi Khun Ohka nih a chim.\nAsinain ramkulh phunghram hi hman a si tikah ramkomh huap phunghram pi kha dohkalh in hman a ngah lai lo i alhnial awk thil a chuah sual ahcun ramkomh phunghram pi le uknak nawlngei pawl nih bia an chahmi tang ah a um lai tiin lungtlinnak an ngei.\nKNU nih cun ceihmainak a kaimi upa pakhat nih, “biachahnak tuah mi chungah tlangcung miphun pawl nih a bik in kan duh mi ramthen le ramkulh ah mah tein phunghram i sernak ding covo kong aa tel caah lung lawmh awk tak a si. Cu zong cu kan dirhmun kha dotkhat a sang deuh ah kan kai i ramkomh sining muru tak tak pakhat a si caah kaa lawm ngai ngai” tiah ceihmainak cung ah a chim.\nRamkulh phunghram chung ah onhmi, ramkulh cozah, ramkulh hluttaw, ramkulh biaceih zung pawl hi phunghram he aa mil in hman khawh an si i upadi ning tein pek mi ramkulh chung nawlngeihnak hna cu ramkomh nih a tlangtlak nak nawl a um lo tiah theih a si.\n“Shan ramkulh cozah khi thingkung cing than uh kan ti kho hna lo. Ramkomh Tittaw Minister pa hal ta a hau ti a si. Mah bantuk khan ramkomh le ramkulh kar ah nawlngeihnak fianghlang tein thenphawt mi a um lo tikah kan ram a thangcho kho lo. Ramkulh nih tuan khawhnak nawl angeihmi kha a fian ahcun cucu ramkomh cozah nih a chut kho than ti lo” tiah Bohmogyi Khun Oh Ka nih a chim.\nMah te khuakhan lairelnak kong ceih tikah ramkomh in hohmanh chuah ngah lo timi biafang kha ralkap lei nih telh chih an duh tiah ceihmainak a kai mi nih an chim.\n“Tlangcung mi pawl nih kan chim lengmang mi miphun tlukruannak le mah te khuakhan lairelnak timi covo pahnih hi tlamtling um mi Federal ramkomh a si phot ahcun chuak uh, ramkomh ah i fon ti hlah tiin thawl hmanh ah hohmanh an chuak duh lai lo” tiah Khun Oh Ka nih a chim.\nKan rammi tu cu Federal Ramkomh Myanmar ti zong in ti khawh a si i Tatmadaw bel hi Federal min bunh dingah a buai kho mi a si caah ramkomh Tatmadaw ti zong in auh khawh a si ko tiah a chim fawn.\nTutan an ceih mi chung in hmailei ah ceihchap ding tiin an nganhpi pakhat cu ’ramkhel le biaknak cawh lo ding’, ‘Biaknak ah a hrambunh lomi ram a si lai’ timi cafiang pawl an si i an ceih tikah aa thuat i a fiang lomi te te a um caah an chiah chung tiah theih a si.\nPrevious Myanmar Cozah Nih Suimilam Pakhat Ks. 600 in Nikhat Nihlawh 4800 In An Fehter\nNext Vice President Henry Van Thio Nih Ralkap Nih Hmun Chuhmi Ekah 1600 Renglo Hmun Ngeitu Sin Ah A Ap Than Hna


Ram thumnak le Lairam Nunning Aa Dannak – Chin World News Evening\nLairam ahcun mirum/neih deuh paoh an thau nain ram thumnak ahcun sifak santlai lo deuh paoh an thau i, mirum/neih deuh paoh an der.\nLairam ahcun sifak deuh paoh hi biatak tein riantuanmi an si i, mirum dueh paoh hi duh paoh in an tlawng: Asinain ram thumnak ahcun sifak deuh pawl hi rianttuan lem loin a tlongmi an si i, mirum deuh paoh hi imanh loin a ttuanmi an si.\nLairam ahcun cell phone tha, thil ttha le Mawtawka tbk a ngeimi paoh sangpi ah hmuh an si. Asinain ram tthumhnak ahcun mawtaw tha, Cell phone ttha or thil ttha a ngeimi hna hi sangpi ah hmuh an si lo. Income ttha lem loin Mawtawka thatha a ba in a caw ngammi paoh cu a molhmi ah ruah an si. Credit: Zasang Cinzah\nA Tang Hi Rel Chih: Cuap Cancer A Chuahtertu Hna Thil: Cuap cancer timi cu Mirang nih “Lung cancer” tiah an ti. Cuap cancer hi, minung nih an ngeih ngaingaimi cancer pakhat a si. USA lawng ah hin, a tu lio ah cuap cancer ngeimi 541,000 fai an si. 2018 lawng ah cuap cancer a ngei tharmi 234,030 an i chap ti a si. Cucaah USA ah hin, cuap cancer hi cancer dihlak i 13% a si an ti. A tam kho taktak.\nUS ka phak hnu ah, Laimi hi cancer in a thimi asiloah cancer zawtnak ka ngei a timi an tlawm ti lo. Lai Tlang zongah cancer zawtnak in a zaw le a thi timi hi an tam chin lengmang. Hlanlio ah Lairam ah cancer hi a um lo bantuk in kan rak ruah nain, nai cikua cun an tam ngaingai. Cucaah mah nih ralrin khawh ding tete hi cu a rak um ve caah, cuap cancer ngeihlonak ding caah, hrial ding ummi tete cu hrial a herh.\nKa ruah tawnmi cu, Lai Tlang ah cancer a rak tlawm bia maw a si? Asiloah cancer zawtnak kan ngeih kan rak theih lo bia tu dah a si deuh hnga timi ka ruat tawn. Hlan ahcun, Laimi hi hi, fimnak le thiamnak ah kan rak thangcho lo. Chan hnulei ah kan rak i thlai tuk tik ah, kan damlo ahcun, khuachia hnamrung, innhmun, tibual le lo tuktak hi kan rak puh deuh tawn. Cucu kan thancho lo caah a rak si.\nUSA kan phak hnu ah, Laimi cancer zawmi le thimi tuak tikah kan tam ngaingai ko. Miphun dang tluk in cancer ngeimi kan rak tam ve ko timi hi, hmuh khawh a si. A cheu cu kum upat hnu ngeimi zong an um i, a cheu cu ngakchia kum 3-10 kar zong a ngeimi an um ve hna. Cancer hi phun tam tuk a um i, zeiruang set ah dah a ngeihnak a si timi hi a ruang theih thlu viar awk a rak har ngai. Nihin ni ah USA le vawleicung ram kip ah an ngeihbikmi cancer pakhat cu, “cuap cancer” hi a si. Cuap cancer hi tambik a chuahnak a ruang (5) hna cu, a tanglei bantuk ruangah a si:\n1.Cakuak le khuahsi in sermi thil: Cuap cancer tambik cu cakuak asiloah khuahsi in sermi zukhmawm pawl in tambik a chuak ti a si. Europe le America hi cakuak an rak zu taktak. Cucaah cuap cancer ngeimi an tam ngai. Cakuak zuk lem lo zongah, cakuak zumi kuakkhu dawp ahcun cancer ngeih khawh a si ve ko tiah mifimmi nih an ti. Cakuak chung ah hin, cancer chuahter khotu dat phun 70 hi an i tel. Cakuak zuk tikah, cu hna cu a tlawm le tam dolh chih an si. Kum a raoh tikah cancer a chuahpi bak ko tiah an ruah.\n2.Cikawr In: Cancer hi cikawr in a kal kho. Cikawr in a kalmi a si ahcun, cakuak zuk pek, zuklo pek ah, an ngei thiamthiam ko. Nulepa kha, cuap cancer ngeimi an si ahcun fale caah cuap cancer ngeihnak a lam tampi a u cia cang. Cucaah nulepa cuap cancer ngeimi cu, fale nih ralrin taktak a herh. Cancer hrik um maw um lo timi check lengmang ah a tha.\n3.Thli Hnawmtam Dawp Ruangah: Cuap hi nunnak a ngeimi vialte caah thli luhchuahnak kong tuanvo latu a si. Thlitu hnomh ruang le meikhu tam tuk dawp lengmang ahcun cancer zawtnak hi a chuak kho. WHO tuaknak ah kum khat ah minung 5,000,000 renglo lengmang nih, thli hnomh ruang le vawleicung ah a chiami dat tampi dawp ruangah cuap cancer a tam chin lengmang ti a si. Cucaah thli thiantertu thingkung cin le thlihnawmhnak hrial hi a herh.\n4.Radio Active: Radon timi thlitu lakah thli hnawmtam dawp ruangah cuap cancer hi an ngei duh ngai. Hi Radon dat tambik umnak cu, nuclear dat in mei vannak, vawleitang thilchuak cotu pawl le vawlei chung riantuanmi pawl nih an ngei khun. Ref: Semnaklairam


Nangmah Caah Nanhmah Na Ṭha Bik – Lai Lungrawn Post\nBy Salai Van Lahnin|Nangmah Caah Nanhmah Na Ṭha Bik|.Hi kong hi caan tampi ka ruah hnuah ka rak ṭialmi a si. Cucu zeidah a si ti ahcun mi cheukhat nih cun chunglei nun zoh loin lenglang nun in mi an ṭheo tawn hna. Cucu ahmaan lomi nun tahnak a si tiah ka ruah. Cucaah a tanglei cabia hna hi Mino thazaang peknak le an caah hlawtnak tampi um lai ruahchannak he ka hun ṭialmi a si.\nCheukhat nih cun na thau ruangah, na der ruangah, minak na si ruangah maw siloah na sifah ruangah a lam kip in an soisel ko lai nain na lung dong hlah na sining te ahkhan na lungdi riam ko.\nKha bantuk soiselnak bia nih na ka kawltung peih panh in na tliknak ah lam in pial hrimhrim hlah seh! Nangmah caah nangmah na ṭha bik. Nangmah nih nangmang na sinak cu na hngalh bik. Vawlei cung mirum taktak a simi Bill Gates nih a chimmi cu “Don’t compare yourself with anyone in this world. If you do so, you are insulting yourself.” tiah a chim.\nHi vawlei cungah midang he na nun va ta hlah. Cucu na tuah ahcun nangmah le nangmah na nihsawh le zei na rello a si tiah chim. Cucu nangmah caah cun nangmah na ṭha bik i na dawh bik.\nMi tampi cu minthang pipi hna nun khi ka hngar hna. Kanmah le kanmah kan sining kan i zoh tikah a lung dong mi Mino tampi kan um. Ka nau/u kha nu, kha pa na zoh le a sining na hngar bantuk te khan na theih lo le na hngalh lo karah na hnu in an ngiatu an um ve men dahkaw.Nangmah an rak uartu le an zohchuntu an um ve men dahkaw cucu kan theih ṭung lo. Nangmah bantuk si duhmi an tampi ve men dakaw ka nau/u. Nangmah bantuk muisam kengmi vawlei cungah an um lo nangmah lawnglawng na si. Kei cu nangmah kha na dawh bik na ṭha bik tiah kan ti.\nFale lawng hi kan si lo nu le pa zong kan rak si ve. Cheukhat fale mi thiamsang pipi kan hmuh hna le thiamnak ngei deuhmi kan hmuh hna fale he tahchun kan hmang tawn. A ngaingai ti ko ahcun nu le pa hna na fanu na fapa khi bantuk dirhmun tiang a dir khawh ve lo le a phak khawh ve lo nak a ruang (reason) kha tha tein ruat tuah. Cun kha na fale na tahchunmi fimthiamnak ngeimi nu le pa sining le an rianṭuanning hna kha cuanh in nangmah na sining kha i zohchih tuah hmanh! Cu hnuah lawnglawng nai fiang lai.\nNangmah nih na fanu/fapa lamtluan na hrawh khawh. Na fanu/fapa nih a ngeihmi pahrang kha theihthiam piak khawh izuam. Ringawn tum (Music) a duhmi le a uarmi hna a si ahcun mi pical tiang a chuah khawhnak hnga thazaangtu pe deuh. Cu lo i Ringawn tum a huam komi Siibawi siter tim hlah a hnuah na ngaichihnak lam a si lai.\nCucaah na fanu/fapa duhnak zulh thiam le theihpiak thiam izuam nangmah duhnak lawng zulh ter tim hlah! A tlaunak lam a si lai. Na fanu/fapa bantuk kha hi vawlei ah na hmu hna lai lo. Amah cu amah kha a si ko. Cucaah a zohkhenh le tha pek zia thiam. A dikmi cawnpiaknak Baibal nih a kan cawnpiak ningin cawnpiak khawh izuam camcin.\nKa U/nau zeiruangah dah Facebook ah na hmuhmi nu/pa le cauk ah na hmuhmi nu/pa le Social Media ah na hmuhmi nu/pa bantuk kha na si khawh lo ti na thawknak a hrampi kha philh hrimhrim hlah. Midang nun tahtu si loin midang nih nun tahmi le zohchunmi si tu va zuam zungzal.\nMi zeidah ka si? Ahodah ka si? Zei bantuk zia kengmi dah ka si? Hihi cucu ka tuah hrimhrim lai na timi kha lungder loin tuah khawh izuam law na sining i hngalh na sining thlau hlah! Voikhat na tluk ruangah le na hlawhtlin lo ruangah na hlawhtling camcin lai lo ti nak a si lo. Voikhat na palh cun na palhnak hmun hma kha theih law siamremhtu izuam deuh. Zetik hmanh ah midang tu nun va tah hlah.\nHihi philh hrimhrim hlah! tiah thazaang pek kan duh rihmi cu Pathian nih amah muisam kengin sermi minung na si kha philh hrimhrim hlah. Siangpahrang fanu/fapa dahkaw na si. Bawi vialte lakah Bawi bik, siangpahrang vialte lakah siangpahrang muisam kengin sermi na si kha na lungtling lo maw? Mi van ṭha tuk dahkaw na si. Cucaah a tu na sinak ahkhan a tlingmi le aa lawmmi le mah covo ah a lung hnangammi va si zungzal. Cucu Baibal zong nih a kan cawnpiakmi a si.\nAdongah biacah kan duhmi cu, Ka nau/U nangmah ho hlei dah an um? Nangmah le nangmah zumhnak (confident) ngei. Nangmah caah nangmah na ṭha bik. Hi vawlei cungah a tlamtlingmi hohmanh an um lo. Cucu hngal camcin philh hrimhrim hlah! ( No one is perfect in this world). Nangmah caah nangmah na ṭha bik i nangmah caah nangmah na dawh bik.


Pu Ngun San Aung Sin Lawmhpinak Cakuat By: Roland Thang – Chin 11 News\nPu Ngun San Aung Sin Lawmhpinak Cakuat By: Roland Thang\nCONGRATULATIONS! Kawlram caan karlak hruainak(lakhruak hruainak ) i rian khinh na sinak cung ah lawmhpinak kan ngei. Na ka theih bal mi minung ka si lai lo tiah ka ruah. Roland Thang ka si i, Japan ram ah sianginn kumli tluk ka kai hnu ah Tokyo khualipi ah a um mi IT college sianginn pakhat in degree ka lak hnu ah Japan cozah sin ah pawcawmnak rian an ram ah ttuan ding in nawlnak ka tuah hna i legal tein pawcamnak rian a ttuan cuahmah lio mi Kawlrammi, Na miphun hawi pakhat ka si ve tiah theihternak vun i tuah ta ka duh.\nDawtnak lungput le dinfelnak he ram na hruai lai ti mi pin ah pumpak in a dang zeihmanh ruahchannak ka ngei lo. A tubantuk in Kawlram politics thlihran” Cepa a duh mi nih Cepa i lak u, Arttau a duh mi zong nih Cepa i lak u” ti mi caan lio ah rian khinh mi na cohlan i,” Ralkap caah ka ttuan lai lo, Lairam le Laimi phun” caah ka ttuan lai na ti mi le, “ Lai mi nih kan ttuan lo i miphun dang pi hna nih an ttuan ahcun Lairam le Laimi caah zawnruahnak an ngei lai lo”, tiah na bia ruang ah za ah za in(100%)kan zumh i, thazaang zong kan pek bak.\nSoiseltu le dohtu tampi lak ah a ka dawtu le ttanhtu an um ve ko ti na theihnak ding ah minung pakhat ka rak i chap ve. Dohtu le soiseltu hna ruang ah thachiatnak na ngeih sualnak hnga lo thlacamnak in ka rak in bawmh ve lai. Cozah riansang na rak ttuan lio ah Lairam le Laimi phun ca i thilttha tampi na rak kan tuah piak mi cung ah upat hmaizahnak kan pek i, a thar in caanttha na ngeih tthan mi ca zong ah thilttha tampi na kan tuah piak rih lai tiah ruahchannak tampi ka ngei fawn.


President Trump rian tuan ti pawl Pathian an zum ning hi uar um tuk hrinhrang\nWhite House Press Secretary Kayleigh McEnany.. Kayleigh McEnany timi nute hi President Donald Trump nih White House Press Secretary caah April 7, 2020 ah khan a thim tharmi mino te a si. Amah hi kum 32 lawng a si, Fanu pakhat te a ngei. Florida ah a thanglian mi a si. Harvard University ah upadi lei thiamnak (JD) in a awngmi a si. CNN ah politics commentator atuan balmi a si. CNN a chuak taak i President Trump bawmtu ah a hung cang i, Republican National Committee nih On August 7, 2017 ah National Spokesperson ah an thimmi a si.\nKayleigh McEnany Zumhnak le Ravi Zacharias A Hmuhning…” Khrihfa nih kan theihmi le kan zumhning ah thihnak timi hi a donghnak si bal lo, kan i thawknak lawng a si. “Nifantin ka nuning le ka zumhnak a ka thlengtu le a ka fehtertu pakhat a liam tik ah ka thinlung a kuai hringhren, Pastor Ravi Zacharias nih ka nunnak tampi a rak ka thlen”.\n“Ravi zakharias hi a nunnak a dih ko nain, a nunnak cu zungzal nunnak thar ah apeh than dingmi asi, amah hi vancung khua ah ka hmuh te dingmi a si, a din cang nain a legacy cu kan sin ah a zungzal in a hmun rih lai.” tiah a ti. *Careltu nan dihlak cungah ka lawm. Credit- Salai Lairamthang\nBe the first to comment on "President Trump rian tuan ti pawl Pathian an zum ning hi uar um tuk hrinhrang"


“Myanmar Democracy a ngahnakding caah a dongh tiang kan doh lai” Mitch McConnell – THE CHINLAND POST\n“Myanmar Democracy a ngahnakding caah a dongh tiang kan doh lai” Mitch McConnell\nMYANMAR OUT US Senator Mitch McConnell (L), the top Republican in the US Senate and a longtime force behind sanctions on Myanmar, addresses reporters following a meeting with Myanmar democracy icon Aung San Suu Kyi (R) at her residence in Yangon on January 16, 2012. The long-isolated country is now welcoming not just advocates of engagement but also critics like McConnell whom it will need to win over for any lifting of sanctions. AFP PHOTO (Photo credit should read AFP/AFP/Getty Images)\nThe Chinland Post | 2022 April 8 – Kawlram Democracy suttung a phak tiang kan doh peng rih ko lai” tiah American Hluttaw Republican Party hruaitu Mitch McConnell nih a chim.\nAmbassador to Myanmar Thomas Vajda le Mitch McConnell hna nih April 6 ah tonnak an ngeih dih hnu cathanh an chuahmi ah an telh chih.\nHramhram in uknak a latu SAC hi a mah a dohtu mipi kha faak deuh in a hrem chin hna tiah an chim. Kan hawile an simi Daw Aung San Suu Gyi le Australia chawleh lei ruahnak a cheutu Mr. Shaw Turnell hna telh in ramkhel lei thongthla pawl hna zong an thlah rih hna lo tiah Mitch McConnell nih a chim.\n2021 December thla ah fehter a simi National Defense Authorization Act (NDAA) ah National Unity Government (NUG) le National Unity Consultative (NUCC) thapekding an telh chih caah lunglawm ngai a si tiah a chim.\nAmerican le a pawngkam ram hna nih zeitindah Myanmar ram bawmhnak kan pek khawh lai timi kong Thomas Vajda le Mitch McConnell biaruahnak an rak ngei.\nPrevious PDF chungtel minung 9 SAC ralkap nih a tlaih hna\nNext Vanlawng, Helicopter le kahdohnak tinbaw he CDM nan tuah ahcun $ 500,000, Tank, khamnak mawṭaw he CDM nan tuah cun $ 100,000 laksawng kan in pek hna lai : NUG


Chin Ram Kulh Chung Ah Misual, Ralkap Le Police A Bawm Mi Hna Hrem Nak. – Chintanbo\nMarch 9, 2021 admin CHINNEWS 0\nRak share cio uh, thei cio hna seh. Chin ramkulh ah Kawl cozah le ralkap lei ah a tang i CDM cawlcanghnak le mipi cawlcanghnak ralkap sinah a thli tein report a peng peng tu sinah theihternak\nA bik in Hakha khuapi ah ralkap le palik nih fialmi nan um. CDM cawlcanghnak le mipi cawlcanghnak kha Kawl ralkap le palik sinah report nan pek peng.Cun, nihin ah kan Sibawi te zong report nan tuah than hna. CDM ah cawlcang deuh mi poh report nan tuah hna ti kha mizapi nih kan theih.\nHihi rak thei uh. Mah miphun lila cung ah mah bantuk thillung ruahnak a ngeimi kha nan din lai lo. Nan tuh bang in nan zun can a phan zau lai. Nan theih colh lai. Kan in theih pah ko cang hna. A bik in CDM tuah a duh lomi zungkai pawl nan si. Cun ralkap nih tangka pek in fialmi zong nan um.\nRalkap spy ( sungthoh ) a tuan mi hna kan tlaih hna tikah zeitindah kan tuah hna lai. Zeitin tuah ah dah a that lai timi kha a tang ahhin na ruahnak rak chim ve.\n1. Kan tlaih hna lai i ralrin kan pek hna lai. A voikhatnak cu ralrin pek phawt i a voi hnih nak kan tlaih than hna ahcun a herh ning in tawlrel ding an si ko.2. Kan tlaih hna ahcun an lu kongh ding. An lu kha a phunphun in zoh chia taktak in meh ding. Fak tak in hrem i thlah than ding an si.\n3. Kan tlaih hna ahcun CNF sinah pek ding. Kan buainak a dih hlan lo CNF camp ah thong thlah ding an si ko.4. Kan tlaih hna ahcun kan tlaihnak hna Mino phu nih duh ninh poh in hrem ding. Sizung phan lak in vuak i sizung ah va chiah ding.\nMah bantuk in ralkap sungthoh mingiathlaitu an si tiah tlaih cangmi hna hi cu fawi tein thlah ti lo ding an si. An mah ruang ah Chin miphun harnak kan tuar tuk cang. Kawl miphun an si lebang ahcun a rannak in ramri ah fimtawl ding an si cang tihi na ruahnak rak chim ve.Hi ca Hi Share in rakkan bawm cio u.\nCRPH I Hruai Tu Pakhat A Si Ve Mi, Ko Zaw Myat Lin Cu Ralkap Nih An Thah Ve Cang.


US Nih Daw Aung San Suu Kyi Minthatnak An Pekmi Chuh Than Dingin Hluttaw Palai Cheukhat Nih An Ruah – THE CHINLAND POST\nUS Nih Daw Aung San Suu Kyi Minthatnak An Pekmi Chuh Than Dingin Hluttaw Palai Cheukhat Nih An Ruah\nAung Aung| 2018 March 14| Rakhine ramkulh chaklei um Rohingya pawl cungah zaangfah ngei lo ruru hrang hrang in thil tuah mi kong ah zeihmanh a holh lo caah 2013 ah US Congress he pehtlai in minthatnak an rak pek mi cu chuh than dingin US Democratic Party MP cheukhat nih an ruah tiah theih a si.\nDaw Aung San Suu Kyi dirhmun in amah nih a tuah lomi hi sualnak kong ahhin thil sining pakhat khat kha langfiang tein chim ah a za ko mi zeihmanh a chim duh lo mi amah pumpak hi sualnak ah aa tel ve sual maw a silo ah dai tein an hei um ko bia dah a si hnga tiah California ramkulh MP Ro Khanna nih a chim.\nCalifornia ramkulh MP dang pawl zong nih hi hi an ruah cio mi a si nak kong an ceih mi kan theih a a chim fawn. Ro Khanna nih a hmuh ning cu, Rohingya pawl Myanmar ralkap nih an tukdoh mi hna mizapi theih in fak ngai in chimphuan ding in Daw Aung San Suu Kyi nih a rak i timhmi ruangah a luancia kum 5 ah khan Congress minthatnak hi pek a rak si i tu ah dai tein a um than caah hi minthatnak hi chuh ding in MP pawl nih ruah than ding lei a hoih cang tiah a ti.\nNoble Peace Prize a cotu pakhat dirhmun in hi kong hi dohdalhnak bia fak piin a chim awk aa tlak. Cun Congress minthatnak chuh ding timi kong ah ka lungtling i kuthlir ve ding in timhcia ka si tiah California ramkulh MP Ami Bera zong nih a chim.\nVirginia ramkulh Democrat Party MP Gerry Connolly nih cun ralkap amah hruaimi mizapi cozah kal ah thil kal pi ding hi a har tuk mi cu a si ko nain rohingya kong i zeihmanh a chim lomi hi cu thil pakhat khat sonhtarhmi ngeih dawh a lo tiah a chim.\nNew York ramkulh Democrat MP Joseph Crowley nih cun Daw Aung San Suu Kyi nih hin amah i fawih lo ding tein zulhphung he aa tlak tein chim ter a duhnak kong a chim i New York thiam thiam in Nu MP Anna Eshoo nihcun kan zohchung mi miraltha nu zeitin dik a si cang ko ual, hibantuk kong ah zeihmanh holh loin a ummi nih hin vawlei pi i upat mi DASSK a lim hang a zor ter ngai ngai tiah a hmuhning a chim.\nPrevious Dr. Kenneth Van Bik; Chinmi Caah Tlangholh Si Lo In Tlangholh Tampi Ngeih Ka Duh\nNext Chinram Cozah; Chinram Thalchung Dinti Harmi Paoh Nih Pehtlaihnak Kan Tuah Uh


Holh Hi Amah Tein A Nungmi A Si Lo A Chimtu Le A Holhtu An Um Lawngah A Nung — Salai Ephraim Thawngpang\nSalai Ephraim June 27, 2019\nHolh hi amah tein a nungmi a si lo i, A chimtu le a holhtu an um lawnglawng ah a nung. A holhtu le a chimtu an um lo ahcun a thi.Zantlai thawngrii a daih hnu dei lei tiangin khuaza ka ruat tawn. Thil pakhat nih merem thiam loin a ka tuah tawn, cucu zeidang pi a si hrim lo. A biapi tukmi kan Laiholh kong hi a si. Ka nolh t’han rih ko lai a biapi tuk hringhran mi kan Laica kong a si. Laiholh a hmangmi Chinmi hna nih kan Laiholh & Laica kong hi kan daithlanh deuh tawn ko rua hlah maw ti khi ka ruah lengmangmi cu a si. Chin miphun nih kan Caholh kong hi kan ruah t’han a hau hrimhrim cang. Kan tuaktaan t’han a herh, kan kherhhlai i a thar hrimhrim in kan t’anh t’han a herh ko cang.\nKhuathlang lei Laimi;Mizoram ah khua a sami Laimi tampi cu Laimi ka si ti hmanh, i hngal ti loin mi tampi khua an sa hna. Cu hna cu Mizoram District kip ah hmuh khawh awk in an um. Laimi ka si ti aa theimi hmanh nih Laiholh Laica t’anh ti loin i zahpinak le Mar(Mizo) kan unau hna uar tuknak lungthin tenau ruahnak nih a khuhchilh hna. Mizoram Laimi zatceo hrawng nih nihin ni tiang hrimhrim in mah bantuk lohtlaunak lungput an ngeihnak a ruang bik hi, a liamcia kan Laimi hna nih kan Miphun tuanbia felfai in an hngalhfian lo caah le Innt’ek lungput siloin Mipeem lungput an rak i ngeih sual caah a si.\nA ngaingai tiah ahcun Lai Miphun hi a peemmi miphun siloin rualrem tein dawtnak te he mah miphun pin ah Mar(Mizo) tiang chiah a ei i a uktu miphun kan rak si.Kha hlan deuh Khuathlanglei khua a sami kan Miphun hna nih Caholh tlaihchannak fek tein ngeih nakding caah chimh cawnpiak khotu hruaitu an rak chambau tuk caah a si. Cucaah tuchun ni tiang Laimi si ko bu ah Laiholh dohtu le Laimi sinak zahpi hmangmi an tam tuk rihnak hi a si.\nNain; Hlan Laimi kan Pupa hna nih Laiholh kong an rak daithlanh tukmi kha ngaithiam hna in, Laiholh t’anh hngal loin an rak um caah Laifa tampi an tlaunak ruang an palh cangmi kha fimchimtu ah i ser in, Nihin Mizoram chung um Lai Autonomous District Council chung i Laifa le Lai mino hna nih biatak tein Laiholh Laica an dirkamh t’han cang. Mah thawngpang hi thlitu men a si lo, mithmuh kut tongh in a hung cangmi Pathian khuakhan cia biathli a si. Lawngtlai District ah Sianginn tangriat tiang Laica an cawng cuahmah, Lai Cozah riant’uanmi poh nih Laica an thiam lai ti a si. Mizoram Lai house a umnak poh ah Laiholh cawnnak an tuah. Lai Idol an tuah cang, Lawngtlai LIKBK khrihfabu Nubu hna nih Laiholh in caan hman an thawk cuahmah cang. Laimi TV (Lairam Media Group) in thawng an thanh cang.\nLai Baibal Thiang le Lai Hlabu sak an i tim cang. Laica in The Phongpi Post Newspaper (Mizoram ah Laimi nih Laiholh in chuahmi thawngzamhca hmasa bik a si) an chuah khawh cang. Cu tluk in Mizoram um Laifa hna nih miphun sinak hrampi Laiholh an dirpi mi hi Cung Pathian hrimhrim aa lawm lai ka zumh. Hi thawngpang kan theih bak in khuachak lei Laimi ramzakip a ummi hna nih “kan i lawm” ti lawng tiin dai ziar in kan cuanh hna awk si lai lo. Mizoram ah LADC ramchung si lomi ah Laifa tampi a tlaumi chanchuah an herh rih. Cu vialte hna cu kan chawva le kan thlacamnak he kan chanchuah hna a herh hringhran ko. Laica an t’ial thiam t’han khawh nakhnga, Laimi an sinak hngalhter i Laiholh in holh an thiam i, Laiholh in holh kha an tlaihchan chin khawhnak dingah chawva in biatak tein kan dirpi ve hna a herh tuk lio caan a si.\nBy Salai Thomas Lian Thihlum Peh Than Ding\nTagged Holh Hi Amah Tein A Nungmi A Si Lo A Chimtu Le A Holhtu An Um Lawngah A Nung\nIran Cozah Nih US Cu A Holh Tamtuk A Si Ah Cun An Neihmi US Spy Drone Dang Zong Kan Kah Than Lai Tiah A Hrocer Than →\n← Zeitluk In Dah A Pasal Le A Chung Le Nih An Tuar Lai Mu Fapa Te A Hrin Dih Bak In SiBawi Te Nih Zohkhenh Lo Ruangah


Khrihfa Nunning le Rianṭuannak—Tuahchunhnak Cauk | 2017 May\nREL KA DUH Abui Acholi Holh Africa Holh Albania Holh Altai Holh Alur Amharic Holh Arab Holh Armenia Holh Armenia Holh (Nitlaklei) Ateso Holh Aukan Aymara Holh Azerbaijan Holh Azerbaijan Holh (Cyrillic Cafang Hmanmi) Bambara Holh Bangladesh Holh Baoule Holh Bashkir Holh Basque Holh Bassa Holh (Cameroon) Batak (Karo) Batak (Simalungun) Batak (Toba) Belize Kriol Biak Bicol Holh Bislama Holh Boulou Holh Brazil Kut Holh Bulgaria Holh Cambodia Holh Catalan Holh Cebuano Holh Chavacano Chichewa Holh Chin (Hakha) Chitonga (Zimbabwe) Chitonga Holh Chitumbuka Holh Chiyao Holh Chokwe Holh Chol Holh Chuabo Holh Chuvash Holh Cibemba Holh Cinamwanga Holh Cinyanja Holh Citonga Holh Croatia Holh Czech Holh Dangme Holh Dayak Ngaju Denmark Holh Digor Holh Douala Holh Dutch Holh Edo Holh Efik Holh Esan Estonia Holh Ewe Holh Faeroese Holh Fiji Holh Finland Holh Finland Kut Holh Fon Holh France Holh Ga Holh Galician Garifuna Holh Georgia Holh Germany Holh Germany Kut Holh Gokana Holh Greenland Holh Grik Holh Guarani Holh Gujarati Holh Gun Holh Haiti Creole Holh Hausa Holh Hebru Holh Herero Holh Hiligaynon Holh Hindi Holh Hmong (White) Hungary Holh Iban Holh Ibanag Ibinda Holh Iceland Holh Igbo Holh Iloko Holh Indonesia Holh Isoko Holh Italy Holh Japan Holh Javanese Jula Holh Kabiye Holh Kabuverdianu Kachin Holh Kannada Holh Karen (S'gaw) Kazakh Holh Kekchi Holh Khana Holh Kikamba Holh Kikaonde Holh Kikongo Holh Kikuyu Holh Kiluba Holh Kinyarwanda Holh Kipende Holh Kirghiz Holh Kiribati Holh Kirundi Holh Kisi Holh Kisonge Holh Kongo Holh Korea Holh Krio Kurdish Kurmanji (Caucasus) Kurdish Kurmanji Holh (Cyrillic Cafang Hmanmi) Kwangali Holh Kwanyama Holh Kyangonde Laos Holh Latvia Holh Lenje Lhukonzo Holh Lifu Holh Lingala Holh Lithuania Holh Lomwe Holh Low German Holh Luganda Holh Lunda Holh Luo Holh Luvale Holh Macua Holh Madagascar Holh Maharashtra Holh Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Masidonia Holh Mauritius Creole Holh Maya Holh Mazatec Holh (Huautla) Mbunda Mende Mirang Holh Mixe Holh Mixtec Holh (Guerrero) Mizo Holh Mongolia Holh Moore Holh Motu Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Navajo Holh Ndau Holh Ndebele Holh Ndebele Holh (Zimbabwe) Ndonga Holh Nepal Holh Ngabere Holh Ngangela Nias Holh Nigerian Pidgin Niuean Holh Norway Holh Nsenga (Zambia) Nyaneka Holh Nyungwe Nzema Holh Okpe Oromo Holh Ossetian Holh Otetela Holh Otomi Holh Pangasinan Holh Papiamento Holh (Curaçao) Persia Holh Peru Kut Holh Pidgin (Cameroon) Poland Holh Poland Kut Holh Portugal Creole Holh Portugal Holh Portugal Holh (Portugal) Punjabi Holh Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quiche Holh Quichua (Chimborazo) Quichua (Imbabura) Rarotongan Holh Roma Holh (Masidonia) Romania Holh Romany (Macedonia) Cyrillic Romany (Serbia) Romany (Southern Greece) Runyankore Holh Russia Holh Rutoro Holh Samoa Holh Sangir Sango Holh Saramaccan Holh Sena Holh Sepedi Holh Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Sidama Holh Silozi Holh Sinhala Holh Slovakia Holh Slovenia Holh Solomon Islands Pidgin Holh Spain Holh Sranantongo Holh Sunda Swahili Holh Swahili Holh (Congo) Swati Holh Sweden Holh Tagalog Holh Tahiti Holh Tajiki Holh Tamil Holh Tandroy Tankarana Holh Tarahumara Holh Tarascan Holh Tatar Holh Telugu Holh Tetun Dili Thai Holh Tigrinya Holh Tiv Holh Tlapanec Holh Tojolabal Holh Tok Pisin Holh Tonga Holh Totonac Holh Tshiluba Holh Tshwa Holh Tsonga Holh Tswana Holh Tuluk Holh (Chanthar Hmanning) Tuluk Holh (Hlan Hmanning) Turkey Holh Turkmen Holh Tuvalu Holh Twi Holh Tzeltal Holh Tzotzil Holh Uigur Holh (Cyrillic Cafang Hmanmi) Ukraine Holh Umbundu Holh Urdu Holh Urhobo Holh Uruund Holh Uzbek Holh Valencian Venda Holh Vezo Holh Vietnam Holh Wales Holh Wallisian Holh Waray-Waray Holh Wayuunaiki Holh Wolaita Holh Xhosa Holh Yoruba Holh Zande Holh Zapotec Holh (Isthmus) Zapotec Holh (Lachiguiri) Zulu Holh\nHla 28 le Thlacamnak\n“Jehovah Nih Aa Toidormi kha Thluachuah a Pek Hna i Aa Porhlawmi kha Dan a Tat Hna”: (Min. 10)\nJer. 50:4-7—Aa ngaichih i toidornak a ngeimi Israel mi hna cu saltannak in an luat lai i Zion ah an kir ṭhan lai\nJer. 50:29-32—Babilon nih porhlawtnak lungthin he Jehovah kha a ralchanh caah hrawh a si lai (it-1-E 54)\nJer. 50:38, 39—Babilon cu minung um lonak hmun ah a cang lai (jr-BU 161 ¶15; w98-BU 4/1 20 ¶20)\nJer. 49:1, 2—Ammon mi hna kha Jehovah nih zeicah a mawhchiat hna? (it-1-E 94 ¶6)\nJer. 49:17, 18—Edom cu Sodom le Gomorrah he zeitindah an i lawh, zeicah? (jr-BU 163 ¶18; ip-2-BU 164 ¶6)\nTuzarh Baibal relnak nih Jehovah kong zeidah aan cawnpiak?\nTuzarh Baibal relnak in a dang zeibantuk thlaraulei lungvar hna dah na hmuh?\nBaibal Relnak: (Min. 4 asiloah mahnak tlawm) Jer. 50:1-10\nVoikhatnak Len Lioah: (Min. 2 asiloah mahnak tlawm) T-32-HK—Lennolh caah bia danh ta.\nLennolh: (Min. 4 asiloah mahnak tlawm) T-32-HK—“Mah Hi Ruathmanh” timi kha i ruahṭi u. A hnu lennolh ṭhan awkah bia danh ta.\nChim Ding: (Min. 6 asiloah mahnak tlawm) w15 3/15 15-16—A Biatlangpi: Hlanlio ah Kan Cauk nih Muithlam le a Taktak kong a Langhter Lengmang. Asinain Nai Kum Hrawngah cun a Langhter Tuk Ti Lo. Zeicah a Si?\nThingtan kha Chuah Hmasa: (Min. 15) Thingtan kha Chuah Hmasa timi video kha piah. Cun mah biahalnak hna hi i ruahṭi u: Unaupa nih porhlawtnak la sual kawl duhnak lungput a ngeih kha zeitindah a langhter? A khuaruah ning kha thlen awkah zeinihdah a bawmh? Zei ṭhatnak dah a hmuh?\nKhrihfabu Baibal Cawnnak: (Min. 30) my-HK tuanbia 94, 95\n2017, May 29–June 4 caah Khrihfa Nunning le Rianṭuannak Program\nBAIBAL AH THUHMI RO HNA Israel Mi Hna An Ram Ah An Kir Ṭhan Lai Timi Hmelchunhnak\nBAIBAL AH THUHMI RO HNA Ebed-melek—Ralṭhatnak le Zaangfahnak A Ngeimi\nKHRIHFA NUNNING IN NUNNAK Kan i Pumhnak Hmun kha Zohkhenh\nBAIBAL AH THUHMI RO HNA Jehovah Nih An Tuah Ning Cio in A Cham Hna Lai\nKHRIHFA NUNNING IN NUNNAK Jehovah Nih Nan Dawtnak Kha Zeitikhmanh Ah A Philh Lo\nBAIBAL AH THUHMI RO HNA ‘Thil Lianngan Kha Kawl Ti Hna Hlah’\nBAIBAL AH THUHMI RO HNA Jehovah Nih Aa Toidormi kha Thluachuah a Pek Hna i Aa Porhlawmi kha Dan a Tat Hna\nText Digital cauk download option KHRIHFA NUNNING LE RIANṬUANNAK—TUAHCHUNHNAK CAUK 2017 May\nKHRIHFA NUNNING LE RIANṬUANNAK—TUAHCHUNHNAK CAUK 2017 May


Thantlang Upa Pawl le Ralkap Pawl Ton Biaruahnak an Ngei – Hakha Cherry\nThantlang Upa Pawl le Ralkap Pawl Ton Biaruahnak an Ngei\nNizan May 6 ah Thantlang khua upa 4 le Thantlang hrambunh SAC ralbawi (Major) le uknak lei zung upa cheukhat ton biaruahnak an ngei, tiah ttuanvo ngeitu sin in thawng kan theih.\nAnmah SAC ralkap lei nih tonnak ngeih ding in Thantlang upa an sawmmi hna i, Thantlang mino pawl cawnpaik ding in le atulio Thantlang humhimnak kong pawl ralkap nih a kan hal, tiah tonnak ah aa telmi upa pakhat nih The Chin Journal ah a chim.\n“Thantlang mino pawl khoika dah an kal dih tiah a kan hal i, mino pawl hi rak kan cawnpiak u a kan ti. Mino pawl an kalnak kan thei ve lo tiah kanmah lei nih fianghlang tein kan leh ve hna,” tiah a cunglei upa nih a chim.\nCun, Thantlang humhimnak kong he pehtlai in zei bantuk in rian kan ttuan ah dah a tthat lai tiah ralkap lei nih an hal hna i Thantlang upa lei nih minung tlaihkhihnak nan tuahmi pawl hi ngol u law, tlaihmi pawl zong hi vuak len loin thlah colh hna u law a ttha lai, tiah an leh hna.\n“Thantlang khuachung humhimnak ca ah zeitin rian kan ttuan ah a tthat lai tiah a kan hal i, CDM a tuahmi pawl tlaih loin um le nan tlaihmi minung pawl vuak len loin nan um ah a ttha lai kan ti hna. Aruang cu Laimi cu meithal tampi a ngeimi kan si i, sa zong a kap lengmangmi kan si. Meithal konglam a theimi kan si. Cucaah, nanmah lei nan daih lo ahcun Mindat ah a chuakmi thil bantuk hika zong ah a cang lai lo ti khawh a si lo tiin kan leh hna i an lau ngai ve,” tiah a cunglei upa nih a chim chap.\nThantlang mino Roro le Amang an tlaihmi hna zong thlah colh ding in an hal hna i Roro le Amang cu nizaan zaanlei ah SAC ralkap nih an thlah colh ve hna. The Chin Journal May 7, Thantlang Hmanthlak: March 2021 ah Thantlang khuachung ah ralkap uknak duhlo lamzawhnak an tuah lio a si.\nCNF Ralkap Thang Bu Loon Ralram Hmun Khat ah a Nunnak a Liam


Tuivang Holy Bible 1 THESSALONIKA 4\nKhawsa Kawngaih Khawboe\n1 A hukhit awh, koeinaakhqi, Khawsa ngaih na khaw nami sak thainaak aham ni yn khqi nyng. Vemyihna nami awm thainaak khqoet khqoet aham Bawipa Jesu awh ni yn khqi nawh nik kqawn law pek khqi nyng. 2 Bawipa Jesu ak caming ikawmyihna ka mim cukkik khqi tice sim uhyk ti.\n3 Khawsa ngaihnaak taw ak ciimcaih na nami awmnaak veni: nu ingkaw pa thawlh sainaak koeh sai kawm uk ti; 4 ak ciim ingkaw zoeksang kawi na nangmih boeih ing nami pum ce nami hawnaak aham awm hy, 5 Khawsa amak sim lukihkhqi amyihna nami pumsa hy ngaihnaak ce koeh hquut kawm uk ti; 6 ve a ik-oeih awh u ingawm a koeinaa ak khanawh amak thym na koeh awm seitaw a tym leek koeh sui seh. Cemyih thawlhnaak ak sai taw Khawsa ing toel kaw, cedawngawh nik kqawn law pek khqi nyng saw awi ni yn khqi hawh nyng. 7 Khawsa ing ningnih ve amak ciim aham amnik khy khqi nawh, ak ciim na khaw sak aham ni anik khy khqi. 8 Cedawngawh, vawhkaw cuk am kiknaak ak hoet ak thlang taw thlanghqing am hoet nawh Ciim Myihla ak pekung Khawsa ak hoetkung nani a awm.\n9 Koeinaa lungnaak akawng awh ve ca ka pat law aham am ngoe voel hy, pynoet ingkaw pynoet lung qu aham Khawsa ing ni cawngpyi khqi hawh hy. 10 Nangmih ing Makedonia qam pum awhkaw koeinaakhqi ce lungna uhyk ti. Cehlai, koeinaakhqi lung qu nak khqoet khqoet lah uh.\n11 A khylh a syk cana awm doena khaw sa law unawh, na mimah a bibi doeng ce poek uh, kak kqawn law hawh amyihna kut ing bibi doeng ce qeet law na uh, 12 cawh ni nangmih a myngawi khawsaknaak ce thlang ing kqihchah na nawh thlang a pum awh amna ming hang hly.\nBawipa A Law Tlaihnaak\n13 Koeinaakhqi, ak ipkhqi akawng ce a sim kaana nami awm aham amni ngaih khqi nyng, ngaih-unaak amak ta thlangkhqi amyihna kawseet ing awm aham amni ngaih khqi nyng. 14 Jesu taw thi nawh tho tlaih hy tice nik cangna uhy, cedawngawh Khawsa ing Jesu awh ak ipkhqi ce amah ing khyn law haih kaw, tice nik cangna uhy. 15 Bawipa ing amah ak awi amyihna, ningnih ak hqingkhqi Bawipa a law dy ak awm hyn khqi ing ak ipkhqi ce amnik khai thai kawm uh. 16 Ikawtih Bawipa amah qoe ce, khawteh na khynaak awipeek ing khan ceityih ak bau soeih ak awi ingkaw Khawsa uut ak awi ing khawk khan nakawng law kaw, cawh Khrih awh ak thikhqi ce lamma na tho kawm uh. 17 Cekcoengawh, ningnih ak hqingkhqi ingkaw amik awm hunkhqi ce khawk khan na Bawipa hqum aham cekkhqi mi myi awh ce pawm na ni awm kawm uh. Cawhtaw Bawipa ing a poepa na ni awm hawh kawm uh. 18 Cedawngawh ve ak awi ing pynoet ingkaw pynoet tha pe qu lah uh.


October 14, 2021 uk tinmang Uncategorized 0\nOctober 14,2021/ CNA Lance Corporal Andrew le Pi Hawi Khin hna i an fahniang Pa Van Cung Bik nih tlangrai dam lonak in mual akan liamh tak tiah, thawngpang kan theih mi cu lung a fak tuk e. A tu bantuk in Ram le miphun ca’h rian a ttuan cuamah mi kan Unau Andrew chungkhar hna nih ngeihchiatnak fak tuk an tong tikah thinlung a fak tuk hringhran ko. Bawipa tunih intuar khawhnak nung inpe hram hna seh mu.\nApa hi ralram ah a um lio a si i nufarual hi Camp ah an um ngam ti lo ruang ah Mizoram ah an zaam chung i innrep ngeilo pherh inn tang teah harsa ngai in khua an sak cuamah lio ah a tu bantuk in an fapa nih a liam tak hna tikah, chungkhar hna zeitluk indah an lung a fak hnga i, an tuar lai mu. Chungkhar pa bik le Ralram ah mipi humhim dingin ral a doh cuamah lio a si fawn. Kan fapa Pa Van Cung Bik sianh na va umh hrim lo mu. Credit: Olivia Nu Cizah\nRelchap> October 14, zaanlei 2:00 PM hrawng khan Falam Peng ah CNA+CDF an i kap cuahmah tiah kan theih. Atu hi CNA+CDF le SAC ralkap pawl 2:00 PM hrawng khan Falam Peng Thlanrawn ah kan i phomh cuahmah. Thawng fiang belte a um kho rih lo,” tiah CNF Spokesman Salai Htet Ni nih The Hakha Times ah a chim. Thlanrawn khua hi nihin chun ah SAC ralkap pawl nih inn 10 an khanghpiak cang hna i kahdohnak tih in khuami an zaam, tiah kan theih.


Covid-19 Dohnak Caah Sii-Ai A Phurtu Vanlawng Accident A Tong, Vanlawng Cung Um Mi An Thi Dih – Chin 11 News\nCovid-19 Dohnak Caah Sii-Ai A Phurtu Vanlawng Accident A Tong, Vanlawng Cung Um Mi An Thi Dih\nPosted By: Chin News May 4, 2020\nMOGADISHU-Somali transport minister nih a langhter ning ah cun Somalia ah Coronavirus aids a phur tu vanlawng accident nak a tong tiah a rak langhter. Hi vanlawng hi Somalia leiah a kal cuahmah mi a si tiah theih a si.\nCun State-run Somalia News Agency nih a langhter ve ning ah cun hi vanlawng hi African Epress Airways hi tulio pulrai zawtnak a si mi Coronavirus dohnak ding le mizaw pawl thlopbul nak ding ah a herh mi sii-ai pawl a rak phur mi hna an si i cu vanlawng chung ah a um mi hna hi pilot, copilot, flight engineer , trainee pilot, le airline ah riantuan mi minung 2 an si i an dihlak in an thi tiah an langhter ve.\nhi vanlawng a tlaknak hmunhma hi Bardale City pawng ah a si i hi ka hmun hi southern Bay region , Somali forces & Ethiopian troops, nih an hngah mi hmunhma pawng Somalia’s al Qaeda-linked insurgency al Shabaab pawl zong an um nak hmun a si tiah an langhter. Hi kong he pehtlai in The Jerusalem Post nih a langhter ve ning ah cun Ethiopian ralhrang nih an kah thlak mi a si tiah an langhter ve.\n“Hi vanlawng a tlak nak a ruang hi theih a si rih lo, vanlawng tlaknak hmun ah mithi ruak 5 cu kan hmuh cang” tiah Abdirashid Abdullahi Mohamed, Somalia’s former minister of defence nih Reuter thawngzamh sinah cun a chim ning a si.\nSource: RALTHUAM & TUNLAI KHAWVEL


Conlo & Cawngnak Puan Thawhkehnak Tuanbia – Hakha Cherry\nKum zabu 14 (A.D 1400) hrawng ah Zotung peng ah khuaruahhar tuanbia pakhat a cang1. Sepi an timi khuate ah Tho Khe an timi, tlangval a chuakthiam le ai dawh takmi a um. Nikhat ah Tho Khe cu, Letsa (Myittha) tiva ah surcheh ah a kal.\nTiva chung in lasi nungak Tui Thang Nung timi a hung lang. Tui Thang Nung nih Tho Khe a hmuh lecangka, a ngaihzawn (uar) colh. Ai thawh i, “Tho Khe, zaangfahte in na sathih ka pe tuah” tiah aw-aan thlumte in a run chawnh. Tho Khe a vun i mer i, ngaknu dawhte cu a hun hmuh i, a samthih cu a pek.\nA samthih a pek lecangka, Tho Khe nih a ngaihzawn colh ve. An i ngaizawng i, nu le va ah an cang i, runkhatte ah an umti. Kum 3 a rauh hnu ah, Tho Khe nih Tui Thang Nung sinah a thawh i, “Nangmah he kum 3 chung ka um cang i, ka chungkhar le ka khua ka ngai tuk hringhran hna. Ka chungkhar le ka cingla tlawn na ka sianh hna hnga maw?” tiah a ti.\nTui Thang Nung nih, “Si e, na tlawn ko hna lai. Amahbalte, kan i umhnak kong hi ahohmanh ka chim hrimhrim hna lai lo, tiah bia ka kamhta mu. Na chim sual citcet ahcun, na hromhrawl ah tthim ka chiah cang khah, na thi hrimhrim lai” tiah a ti.\nTho Khe cu a khua ah a kir. Khuami vialte nih an hmuh tikah, an khuaruah a har tuk hringhran. Zeicatiah, a thi cang tiah an ruah caah, phung le lam bang, lungdonh an rak phunpiak cang. Khuazei ah dah, cu cancan cu na um tiah khuatepi ning nawn in, nitin an hal lengmang.\n“Ka umnak kan chim hna lai lo. Kan chimh hna ahcun, ka thi lai” tiah Tho Khe nih a ti hna2. Hlan hruh chan kan ti fam cu, mah kong cu hngalh an duh tuk caah, an ngiar lengmang i, tuarh lo le ngelfe ah, Tho Khe nih, “Keimah ka mipum nakin hi kong theih nan duh deuh caah, kan chimh hna lai. Ka chim cun, ka thih cang lai caah ruakhngah, puanzual vialte i ring u law” a ti hna i, khuatepi nih an i ring ve.\nCun, Tho Khe cu, khuami nih an kulh rilrel i, lasi hngaknu he an i umhnak kong cu a chimh hna. A chimh dih hna lecangka, a hrum, a ttap, a thaw a cham i, a thi colh3.\nKhuami vialte nih Tho Khe ruak cu an humh i, ni 3 le zan 2 chung an ttah. A zakhatnak zantim a phak tikah, lasi hngaknu dawh Tui Thang Nung cu a rak ra i, kut tahmi thuamthil zun 5 – Cawngnak le Conlo – tel in a vun i ken hna; Tho Khe ruak kam ah a zar hna i, hitihin ttah hla a lawh:\n“Tho Khe, Tho Khe, aho sin hmanh ah chim hna hlah kan ti mu kha, siseh, atu na biakam na leet cang, thihnak nih a kan then ruangmang cang. Ka pasal Tho Khe samthlairem, aho nih an in iang lo ee… ti-um ngaleng suinga hmanh nih an in iang kho lo; bungdi vaasen dawh nih an iang kho lo dah ngai. Tho Khe, Tho Khe, vun i hlau law, ka tta, pangpar dawhte ka ttawhpiak law, ka sam ah ka tonhthan law” tiah zan khuadei tiang a ttah.\n“Tho Khe, kaltak na hau hrim ai, khua fingrei nih cat cang lai hi, vaate aw le innzuat arkhuang thawng ka theih hna” tiah a ti i, a thuamthil zar ialte cu a laak dih hna i, inncarlei innkaa in a chuak.\nTui Thang Nung nih a ttahchung vialte, khuami dihlak, pitar Nung Me Si timi dah lo, thuhhlut in an i hngilh dih. Nung Me Si nih Tui Thang Nung cu a hmuh i, a ttah hlalawh vialte a theih.\nA thaizing ah, Nung Me Si nih khuami cu a chimh hna. Khuami nih pakhat le pakhat an i ceih, “Tuzan cu hngilh lote in, kan um lai i, muidawh nu cu kan hngah lai” tiah an ti. Nung Me Si sin zong ah, “Tuzan ah mah nu a rak ratthan ahcun, rak kan hlau te hrimhrim mu” tiah an ti.\nA zanhnihnak zantim a phak tikah, Tui Tang Nung cu, a thuamthil dawh put in a rak rathan i, a pasal Tho Khe cu a zankhatnak i a ttahning bantukte in a hung ttahthan. Zan khuadei in a ttap. Pitar Nung Me Si lawng nih a hmuhthan. Midang vialte an i hngilh dih. Nung Me Si nih a thlite in a tthangh hna; a sih, a hmerh len hna zong ah, ahohmanh an i hlau kho lo.\nTui Tang Nung cu a ngaihchiat a celh lo i, a ttahning a runh tuk. Khuadei ar a hung khuang ciammam i, a thuamthil zarmi pawl cu khulrang in a laak hna. Vanchiat maw, vanthat dek, a kuttah zal “Pynccia nung”* (Zotung holh in) a nganhtak sual.\nKhuami dang an hun i hlauh tikah, Tui Thang Nung nih a philhtakmi a zal cu an uar tuk hringhran. Pitar Nung Me Si nih zal cu ai ngeih. Pitar Nung Me Si i a ttale nih Sepi khua an tlak; uktu chung an si. Ta pa 3 – Bawi He, Le Ccung* le Le Lung – a ngeih hna.\nBawi He le Nung Me Si nih Sepi khua an hngah, an uk. Le Ccung le Lelung nih Luikuh ram ah khuadang veve an va tlak i, an uk.\nLetsa tiva cu Sepi khua cun khaan 1 hrawng a hlaat; Sepe khua pawng ah Cahvaw* (Cahva) tiva a um i, Letsa tiva ah ai va fonh. Lasi Tui Thang Nung cu Cahva ah a rak i langh i, pitar Nung Me Si he an i hmu. Hawikom tha ah an cang i, ni 7 chung runkhat ah khua an sati.\nNung Me Si nih Tui Thang Nung sinah a zal a philhtakmi cu a pek i, zaangfahnakte in tiah thuamthil a tahning a hal. Tui Thang Nung nih laikeng (kilang/ lizard), a muici – a nak, a hring le vutcam rongdeng – kha a hmuhsak. Cu kilang muici cu ‘Conlo – Ceuelia*’ ti a si.\nTui Thang Nung nih Nung Me Si cu, kilang a dang, muici – a lu a senmi le a hngawng aihre rong – a hmuhsak i, “Cawngnak – Ccungnah ti a si.\nPitar Nung Me Si nih Conlo le Cawngnak puan tah cu a thiam hna.\nCawngnak puan le Conlo puan cu Zotung peng ah an rak lar ngaingai i, a hnu ah, Lautu, Miram (Mara), Hakha, Thantlang, Falam ti bantuk tiang an va phaan. Nihin ah cun, vawleicung hmun tampi ah an phaan cang.\nTui Thang Nung nih Tho Khe ttahhla a lawhnak hla cu, nihin tiang in Zotung peng ah an ummi nih an thiam ko rih; mithi tahhla lawhnak ah a hmangmi an rak um rih.\nCalettu Hmurkaa: Conlo & Cawngnak Puan Thawhkehnak Tuanbia hi Chin Diasapora Mekazin (2010) i Mirang holh i tialmi capar kha vun lehmi a si. Global Chin News Media Group le calettu nih dothlatnak tuahmi a si lo.\nCawngnak puan thawhkehnak kong he pehtlai in, R. W. Head nih an tialmi cauk chung kan zoh tikah Bungtuah khua i pakhat nu nih mang a manh i, a thaizing a thawh tikah, aa thawhpi chih i cu cun, aa thawk tiah Hakha upa nih an rak chimhmi an rak tialmi kan hmuh (Pu Stephen Ni Kio, Lai Nunphung Cauk, 2006, pp- 431) Pu Stephen Ni Kio nih Zotung kan unau pa, CCC, Hakha Saya Thawng Lut tialmi, a tanglei Pa Hmun capar he ai khat ngawtmi capar (Kawlca tialmi) kha, Lai Nunphung Cauk a chuahmi ah a lehpiak i, a khumhpiak thiamthiam.\nCatialtu Pa Hmun (Siatlai) nih cauk chirhchan aa laakmi pawl:\n1. Khua Le, Daw Ro Bawi (Chief of Sepi) and Sae Kaw, Tin Paw Bawi, audio recording, 1980 and a story written by Aung Myiang (U Tua Thung Sepi) based on interview with Khua Le and Sae Kaw.\n2. Thawng Lut, Pastor, Siatlai, March, 2002, “Khikhia tho kei naw”, Ninzy Megazine, Hakha, Burma.\n3. Major Cia Bik, 2007, “Thawitenh, Canlo, Cawngnak tah hmasa bik”, Zo Maeccaw, Zotung Baptist Church, Yangon\n4. David Van Bik, Lai Forum Website, 2004, Cawngnak Chuak Hmasatnak5. Nung Nwe Ki (late), personal encounter with the author (Pa Hmun)\nHi vial hi an si. A tialningte in ka run langhter, a ca lehpiak loin – Salai Biakkharkam.Chirhchan:1 Pu Stephen Ni Kio, Lai Nunphung Cauk (2006), pp – 431\n2 Pa Hmun, Chin Diaspora Mekazin (2010), pp- 135\n3 Pu Stephen Ni Kio, ibid, pp – 431, 432\n4 Pa Hmun, ibid, pp – 136,137\nHakhathar ah Pi Ni Can Meithal Kuan nih a Khen


A Tlau Mi Kum 6 Hngakchia Nute Cu Nihin Ah A Ke 2 Hri Tembu Tein A Thih Ko Cu An Hmuh – Chuncha News\nA Tlau Mi Kum 6 Hngakchia Nute Cu Nihin Ah A Ke 2 Hri Tembu Tein A Thih Ko Cu An Hmuh\nA Hlomi Kumruk Nute Cu Kehnih Tawnhrem In A Ruang Sar A Si: Bago ramthen, Thayawady khazaing, Uto khua ih um U Naing Naing le Daw Ma Khaing tei fanute kum 6 mi Ma Lah Pyih Win cu November 27, 1:00 pm hrawng in a hlo thokih tuini November 28, zing nazi 9:00 hrawngah a thimi a ruang sar a si.\nA hlomi kum 6 fanute cun hnakhai a khaihih cumi khal cu a hlo. Hmuan pakhat ah a ke kehnih hridai thawn khit sak mi a siih a thi zo mi a ruang an hmuh mi a si. Cui’ thil thlengmi thawn pehparaw in myone palik pawl cun zinzoinak an nei rero lai a si. Top Phoenix Media Group\nThawngpang dang <<< CBC USA nulepa le ulenau vialte hna, Bawi Khrih min in nan kut kan tlaih hna. Kan senior pastor Rev. Dr. Hai Vung Lian damlonak he pehtlai in siaherhnak taktak le dawtnak thinlung taktak he pumpak in siseh, khrifabu in siseh thla nan kan campiaknak thawng kan theihmi nih kan hna a kan ngamter hrinhran. Nan dihlak cungah kan i lawm tuk ti hi van chim hmasa than ta ka duh ko. Thinlung tak tein thla nan camnak Bawipa nih a theih ko. Kan pastor pa zong nikhat hnu nikhat cho lam panh in a sining kan theih ko ti kha van in hrawmh ve hna kan duh ko hna.\nPi Ni Zi Sin Ah Dawtnak Thlaici Nan Tuhmi Cu Nihin Zingkaa Te Ah Ka Va Chanh\nRev. Dr. Hai Vung Lian Hannah Pa Tuchun Dirhmun Update


Zualko: Chin-Burmese Dictionary A Chuahtu Saya Sui Sui Kyaw @Capt. Than Lung Nih Mual A Kan Liam Taak – Chin World News Evening\nChin-Burmese Dictionary a rak serchuahtu Sui Sui Kyaw @Capt. Than Lung kum 68 nih nizaan July ni 5 zaanlei suimilam 5:ooPm tluk hrawngah mual a kan liam taak tiah thawng kan theih.\nAmah hi Bokyi Thet Zin ti zong in an theihmi le auhmi a si i Kalay Peng Natchawng khua chak i Zicu khua ah a ummi a si. Saya Sui Sui Kyaw @Capt. Than Lung kum 68 ruak cu tuzing suimilam 11:00Am tluk an vui.\nAmah hi Kawlca in cauk 40 renglo a chuah cangmi a si i Believers Bible Commentry le cauk dang tampi (English to Burmese) cauk 100 renglo a lettu le a chuahtu zong a si. Cun, FBC-Yangon i an chuah lengmang tawnmi Vankau Arfi Magazine ah ca a rak tialtu a si.\nAtu bantukin bochanmi kan pakhat nih ruah lo piin mual a kan liam taak hi cu kan siang ve hrimhrim lo. Zeiruang bik ah dah a thih ti belte cu fiang tein langhter a si rih lo. Tantaakmi chungkhar Bawipa nih hnem hram ko hna seh!


Elaw-Democratic pawl cu an lo cang Chun zaan in Laptop an kawl cang – Chin World News Evening\nTrump Nih Vuleipi A Hning Dih: Trump hi mi tampi nih nan huat taktak i , Democratic pawl nih cun chiandeih bantuk in an tih i, an doh zungzal. Rap an chiah i, anmah tu a awh lehlam hna i, an i thlai.\nTutan nancy Polosi Loptop le Hunter Biden Loptop nih Vuleipi a cul dih. Zeidah a cang te lai. An tihbikmi cu Nancy Polisi Loptop chungah a biapi taktakmi Gmail le biathli tampi a um lai tihi a si.\nTrump le a sihni pawl hna cu Twitter , Facebook , Instagram nih an block google youtube nih an a ca an hlonhpiak a biachimmi pawl , thilthar chuah dawh le company thar tampi chuahdawh a si cang tinak a si. Cutikah an Twitter cu a tla cawlh zankhat te bakah 6% in a tla i, Facebook le Instagram zong cu thiamthiam in an tla cawl caah an lautuk i zeitin indah kan kham lai tiah an i ceih hna i, Apple company cu an chawnh i, an dihlak in parler cu ralrinnak an pek cawlh, micheukhat a lut cangmi zong an hlawngpiak rih hna ti a si.\nhttps://youtu.be/U3d-5puLIb4 Google apple he pehmi parler cu a dinhter. Trump a doh tu poah hi an tlachiatnak lam an panh. Fox news biachimtu pa Tucker Carlson nih cun Democratic a pawl cu riantuan azuam lomi thluak in einak khua a khangmi an si i, Pathian a zum taktak lomi an chungah khuachia a lutmi an si a ti. R pawl cu 100% 99% hi rianhrang a tuanmi le a nuzia a thami Pathian ai bochami mip cal longte an si a ti. Laknak: Fox ,NTD (Josepth Thawng Z Tling